
ΝΟΜΟΣ ΥΠΆΡΙΘ. 3373 

Αντικατάσταση και συμπλήρωση του ν. 703/1977 «Περί 
ελέγχου μονοπωλίων και ολιγοπωλίων και προστασίας 
του ελεύθερου ανταγωνισμού» (ΦΕΚ 278 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Αρθρο 1 

Μετά το άρθρο 2 του ν. 703/1977 προστίθεται άρθρο 2α 
ως εξής: 

«Άρθρο 2α 

Απαγόρευση καταχρηστικής εκμετάλλευσης 
της σχέσης οικονομικής εξάρτησης 

Με την επιφύλαξη της εφαρμογής των διατάξεων του άρ¬ 
θρου 1 του ν. 703/1977 και του άρθρου 81 της Συνθ. Ε.Κ., 
απαγορεύεται η καταχρηστική εκμετάλλευση, από μία ή πε¬ 
ρισσότερες επιχειρήσεις, της σχέσης οικονομικής εξάρτη¬ 
σης στην οποία βρίσκεται προς αυτήν ή αυτές μία επιχείρη¬ 
ση, η οποία κατέχει θέση πελάτη ή προμηθευτή, ακόμη και 
ως προς ένα ορισμένο είδος προϊόντων ή υπηρεσιών και δεν 
διαθέτει ισοδύναμη εναλλακτική λύση. Η καταχρηστική αυ¬ 
τή εκμετάλλευση της σχέσης οικονομικής εξάρτησης δύνα- 
ται να συνίσταται ιδίως στην επιβολή αυθαίρετων όρων συ¬ 
ναλλαγής, στην εφαρμογή διακριτικής μεταχείρισης ή στην 
αιφνίδια και αδικαιολόγητη διακοπή μακροχρόνιων εμπορι¬ 
κών σχέσεων.» 

Αρθρο 2 

Η παράγραφος 5 του άρθρου 4 του ν. 703/1977 αντικαθί¬ 
σταται ως εξής: 

«5. Η δημιουργία κοινής επιχείρησης που εκπληρώνει μό¬ 
νιμα όλες τις λειτουργίες μίας αυτόνομης οικονομικής ενό¬ 
τητας, αποτελεί συγκέντρωση κατά την έννοια του παρό¬ 
ντος άρθρου. Στο μέτρο που η δημιουργία κοινής επιχείρη¬ 
σης έχει ως αντικείμενο ή ως αποτέλεσμα το συντονισμό 
της ανταγωνιστικής συμπεριφοράς επιχειρήσεων που πα¬ 
ραμένουν ανεξάρτητες, ο συντονισμός αυτός αξιολογείται 
σύμφωνα με τα κριτήρια που ορίζονται στις παραγράφους 
1 και 3 του άρθρου 1. Κατά την αξιολόγηση αυτή, η Επιτρο¬ 
πή Ανταγωνισμού λαμβάνει υπόψη ιδίως: α) αν δύο ή περισ¬ 
σότερες μητρικές επιχειρήσεις ασκούν, σε σημαντικό βαθ¬ 
μό, δραστηριότητες στην ίδια αγορά με την κοινή επιχείρη¬ 
ση ή σε αγορά προηγούμενων ή επόμενων σταδίων από 
αυτήν της κοινής επιχείρησης ή σε παραπλήσια αγορά, στε¬ 


νά συνδεδεμένη με την αγορά αυτή και β) εάν ο συντονι¬ 
σμός, ο οποίος απορρέει ευθέως από τη δημιουργία της 
κοινής επιχείρησης, παρέχει στις συμμετέχουσες επιχειρή¬ 
σεις τη δυνατότητα να εξαλείψουν τον ανταγωνισμό σε με¬ 
γάλο μέρος των αγορών τους.» 

Άρθρο 3 

Μετά το άρθρο 4 του ν. 703/1977 προστίθεται άρθρο 4α 
ως εξής: 

«Άρθρο 4α 

Γνωστοποίηση συγκεντρώσεων επιχειρήσεων 

1. Κάθε συγκέντρωση επιχειρήσεων πρέπει να γνωστοποι¬ 
είται μέσα σε ένα μήνα από την πραγματοποίησή της στην 
Επιτροπή Ανταγωνισμού όταν: α) το μερίδιο αγοράς των 
προϊόντων ή υπηρεσιών που αφορά η συγκέντρωση, όπως 
αυτό ορίζεται στο άρθρο 4στ, αντιπροσωπεύει στην εθνική 
αγοράή σε ένα σημαντικό τμήμα αυτής, σε συνάρτηση μετά 
χαρακτηριστικά των προϊόντων ή των υπηρεσιών, τουλάχι¬ 
στον το δέκατοις εκατό (10%) του συνολικού κύκλου εργα¬ 
σιών που πραγματοποιείται με τα προϊόντα ή τις υπηρεσίες 
που θεωρούνται ομοειδή από τον καταναλωτή, λόγω των 
ιδιοτήτων, της τιμής και της χρήσης τους, για την οποία προ¬ 
ορίζονται ή β) ο συνολικός κύκλος εργασιών όλων των επι- 
χειρήσεωνπου συμμετέχουν στη συγκέντρωση, κατάτα ορι¬ 
ζόμενα στο άρθρο 4στ, ανέρχεται, στην εθνική αγορά, του¬ 
λάχιστον σε δεκαπέντε εκατομμύρια (15.000.000) ευρώ. 

2. Υποχρεούνται σε γνωστοποίηση: 

α) σε περίπτωση που η συγκέντρωση αποτελεί αντικείμε¬ 
νο συμφωνίας των επιχειρήσεων που συμμετέχουν στη συ¬ 
γκέντρωση η καθεμία από αυτές, 

β) σε όλες τις άλλες περιπτώσεις, τα πρόσωπα, οι επιχει¬ 
ρήσεις ή ομάδες προσώπων ή επιχειρήσεων που αποκτούν 
έλεγχο στο σύνολο ή σε τμήματα μίας ή περισσότερων επι¬ 
χειρήσεων. 

3. Με απόφαση της Επιτροπής Ανταγωνισμού, η οποία εκ- 
δίδεται σε προθεσμία τριάντα (30) ημερών από την έναρξη 
ισχύος του παρόντος νόμου, καθορίζεται το ειδικότερο πε¬ 
ριεχόμενο της γνωστοποίησης και ρυθμίζεται κάθε άλλο θέ¬ 
μα σχετικό με αυτή. 

4. Σε περίπτωση υπαίτιας παράβασης της υποχρέωσης 
προς γνωστοποίηση, η Επιτροπή Ανταγωνισμού επιβάλλει 
στον καθένα από τους υπέχοντες τη σχετική υποχρέωση 
πρόστιμο ύψους τουλάχιστον τριών χιλιάδων (3.000) ευρώ, 
το οποίο δεν μπορεί να υπερβεί το πέντε τοις εκατό (5%) του 
συνολικού κύκλου εργασιών, όπως αυτό ορίζεται στο άρ¬ 
θρο 4στ.» 

Άρθρο 4 

Η παράγραφος 1 του άρθρου 4β του ν. 703/1977 αντικα¬ 
θίσταται ως εξής: 

«1. Κάθε συγκέντρωση επιχειρήσεων πρέπει να γνωστο¬ 
ποιείται στην Επιτροπή Ανταγωνισμού μέσα σε δέκα (10) 
εργάσιμες ημέρες από τη σύναψη της συμφωνίας ή τη δη¬ 
μοσίευση της προσφοράς ή ανταλλαγής ή την απόκτηση 
συμμετοχής, που εξασφαλίζει τον έλεγχο της επιχείρησης, 
όταν ο συνολικός κύκλος εργασιών όλων των επιχειρήσεων 
που συμμετέχουν στη συγκέντρωση κατά τα οριζόμενα στο 
άρθρο 4στ ανέρχεται, στην παγκόσμια αγορά τουλάχιστον 
σε εκατόν πενήντα εκατομμύρια (150.000.000) ευρώ και 
δύο τουλάχιστον από τις συμμετέχουσες επιχειρήσεις 
πραγματοποιούν, η καθεμία χωριστά, συνολικό κύκλο ερ¬ 
γασιών άνω των δεκαπέντε εκατομμυρίων (15.000.000) ευ¬ 
ρώ στην ελληνική αγορά.» 

Άρθρο 5 

Η παράγραφος 3 του άρθρου 4γτου ν. 703/1977 αντικα¬ 
θίσταται ως εξής: 

«3. Συγκέντρωση που απαγορεύθηκε από την Επιτροπή 
Ανταγωνισμού με βάση την παράγραφο 1 μπορεί να εγκρι- 
θεί με ειδικά αιτιολογημένη απόφαση των Υπουργών Οικο¬ 
νομίας και Οικονομικών και Ανάπτυξης, κατά τα ειδικότερα 
οριζόμενα στην παρ. 9 του άρθρου 4δ, όταν η συγκέντρωση 
παρουσιάζει γενικότερα οικονομικά πλεονεκτήματα, τα 
οποία αντισταθμίζουν τον περιορισμό του ανταγωνισμού 
που θα προκύψει από αυτή τη συγκέντρωση ή κρίνεται απα¬ 
ραίτητη για την εξυπηρέτηση υπέρτερου δημόσιου και γε¬ 
νικότερου κοινωνικού συμφέροντος, ιδιαίτερα όταν συμ¬ 
βάλλει στον εκσυγχρονισμό και την εκλογίκευση της παρα¬ 
γωγής και της οικονομίας, στην προσέλκυση επενδύσεων, 
στην ενίσχυση της ανταγωνιστικότητας στην ευρωπαϊκή και 
διεθνή αγορά, στη δημιουργία θέσεων απασχόλησης.» 

Άρθρο 6 

Το άρθρο 4δ του ν. 703/1977 αντικαθίσταται ως εξής: 

«Άρθρο 4δ 

Διαδικασία προληπτικού ελέγχου συγκεντρώσεων 

1. Η Επιτροπή Ανταγωνισμού εξετάζει τη γνωστοποιούμε¬ 
νη συγκέντρωση μόλις υποβληθεί η σχετική γνωστοποίηση. 

2. Αν διαπιστωθεί ότι η γνωστοποιηθείσα συγκέντρωση 
δεν εμπίπτει στο πεδίο εφαρμογής του άρθρου 4β παρ. 1, ο 
Πρόεδρος της Επιτροπής Ανταγωνισμού, μέσα σε ένα (1) 
μήνα από τη γνωστοποίηση, εκδίδει πράξη, η οποία κοινο¬ 
ποιείται στα πρόσωπα ή στις επιχειρήσεις που έχουν προβεί 
στη γνωστοποίηση. Η πράξη αυτή δεν περιορίζει την εφαρ¬ 
μογή των διατάξεωντων άρθρων 1,2,2α και 5 του παρόντος 
νόμου. 

3. Αν διαπιστωθεί ότι η γνωστοποιηθείσα συγκέντρωση, 
παρότι εμπίπτει στο πεδίο εφαρμογής της παρ. 1 του άρ¬ 
θρου 4β, δεν προκαλεί σοβαρές αμφιβολίες ως προς τη δυ¬ 
νατότητά της να περιορίσει σημαντικά τον ανταγωνισμό 
στις επί μέρους αγορές στις οποίες αφορά, η Επιτροπή 
Ανταγωνισμού, με απόφασή της που εκδίδεται μέσα σε ένα 
(1) μήνα από τη γνωστοποίηση, επιτρέπει τη συγκέντρωση. 

4. Αν διαπιστωθεί ότι η γνωστοποιηθείσα συγκέντρωση 
εμπίπτει στο πεδίο εφαρμογής του παρόντος νόμου και 
προκαλεί σοβαρές αμφιβολίες ως προς το συμβατό αυτής 
με τις απαιτήσεις λειτουργίας του ανταγωνισμού στις επί 
μέρους αγορές στις οποίες αφορά, ο Πρόεδρος της Επι¬ 
τροπής Ανταγωνισμού, με απόφασή του που εκδίδεται μέ¬ 
σα σε ένα (1) μήνα από τη γνωστοποίηση κινεί τη διαδικασία 
της πλήρους διερεύνησης της γνωστοποιούμενης συγκέ¬ 


ντρωσης και ενημερώνει αμελλητί τις συμμετέχουσες επι¬ 
χειρήσεις σχετικά με την απόφασή του. 

5. Με την επιφύλαξη των παραγράφων 2 και 3, η υπόθεση 
εισάγεται στην Επιτροπή Ανταγωνισμού μέσα σε προθε¬ 
σμία σαράντα πέντε (45) ημερών από την ημερομηνία γνω¬ 
στοποίησης. Σε εξαιρετικές περιπτώσεις, που έχουν σχέση 
με τη φύση της συγκεκριμένης γνωστοποίησης, αν ο Πρόε¬ 
δρος διαπιστώσει ότι η προθεσμία των σαράντα πέντε (45) 
ημερών δεν μπορεί να τηρηθεί, παρατείνει την προθεσμία 
αυτή για χρόνο όχι μεγαλύτερο των δεκατεσσάρων (14) 
ημερών και ενημερώνει σχετικά τα γνωστοποιούντο μέρη 
επτά (7) τουλάχιστον ημέρες πριν από τη λήξη της πιο πάνω 
προθεσμίας. 

6. Με απόφαση της Επιτροπής Ανταγωνισμού, η οποία 
εκδίδεται μέσα σε ενενήντα (90) ημέρες από τη γνωστοποί¬ 
ηση της συγκέντρωσης, σε περίπτωση που δεν πληρούνται 
οι προϋποθέσεις της παρ. 1 του άρθρου 4γ και στην περί¬ 
πτωση της παρ. 5 του άρθρου 4, όταν δεν πληρούνται οι 
προϋποθέσεις της παρ. 3 του άρθρου 1, απαγορεύεται η 
συγκέντρωση. Σε κάθε άλλη περίπτωση, η Επιτροπή Αντα¬ 
γωνισμού επιτρέπει τη συγκέντρωση. Η πάροδος της προ¬ 
θεσμίας των ενενήντα (90) ημερών χωρίς την έκδοση απορ¬ 
ριπτικής απόφασης, θεωρείται ως έγκριση της συγκέντρω¬ 
σης εκ μέρους της Επιτροπής Ανταγωνισμού, η οποία 
εκδίδει υποχρεωτικώςτη σχετική διαπιστωτική πράξη. 

7. Οι αποφάσεις που εκδίδονται σύμφωνα με τις προη¬ 
γούμενες παραγράφους 3 και 6, καλύπτουν και τους περιο¬ 
ρισμούς που συνδέονται άμεσα με την πραγματοποίηση 
της συγκέντρωσης και είναι απαραίτητοι για αυτή. 

8. Η Επιτροπή Ανταγωνισμού μπορεί να εγκρίνει συγκέ¬ 
ντρωση, σύμφωνα με την παράγραφο 6, με όρους και προ¬ 
ϋποθέσεις που η ίδια επιβάλλει, προκειμένου να διασφαλι- 
σθεί, ότι οι συμμετέχουσες επιχειρήσεις θα τηρήσουν τις 
τυχόν δεσμεύσεις που έχουν αναλάβει έναντι της Επιτρο¬ 
πής Ανταγωνισμού, για να καταστεί η συγκέντρωση συμβα¬ 
τή με την παρ. 1 του άρθρου 4γ και στην περίπτωση της παρ. 
5 του άρθρου 4, προκειμένου να εξασφαλισθεί η τήρηση 
των προϋποθέσεων της παρ. 3 του άρθρου 1. 

9. Μετά από αίτηση των ενδιαφερομένων μερών, που υπο¬ 
βάλλεται μέσα σε ένα (1) μήνα από την κοινοποίηση της 
απόφασης της Επιτροπής Ανταγωνισμού με την οποία απα¬ 
γορεύεται η συγκέντρωση, οι Υπουργοί Οικονομίας και Οι¬ 
κονομικών και Ανάπτυξης μπορούν, με απόφασή τους, να 
εγκρίνουν τη συγκέντρωση, κατά τα οριζόμενα στο άρθρο 
4γ παρ. 3. Η απόφαση αυτή εκδίδεται μέσα σε προθεσμία 
δύο (2) μηνών από την υποβολή της αίτησης και μπορεί να 
θέτει όρους και να επιβάλλει υποχρεώσεις για την εξασφά¬ 
λιση συνθηκών αποτελεσματικού ανταγωνισμού ή τη δια¬ 
σφάλιση της επίτευξης των οικονομικών ή άλλων πλεονε¬ 
κτημάτων που αντισταθμίζουν τις δυσμενείς συνέπειες για 
τον ανταγωνισμό. Η παρέλευση άπρακτης της δίμηνης προ¬ 
θεσμίας ισοδυναμεί με απόρριψη της αίτησης. 

10. Οι προθεσμίες που προβλέπονται στις προηγούμενες 
παραγράφους 3 και 6 μπορεί να παραταθούν στις ακόλου¬ 
θες περιπτώσεις: 

α) αν συμφωνήσουν οι επιχειρήσεις που συμμετέχουν στη 
συγκέντρωση, 

β) αν το έντυπο της γνωστοποίησης δεν έχει συμπληρω¬ 
θεί πλήρως, με αποτέλεσμα να μην μπορεί η Επιτροπή Αντα¬ 
γωνισμού να προβεί στην αξιολόγηση της γνωστοποιούμε¬ 
νης συγκέντρωσης και εφόσον οι γνωστοποιούντες ειδο¬ 
ποιηθούν για αυτό μέσα σε αποκλειστική προθεσμία επτά 
(7) ημερών από τη γνωστοποίηση της συγκέντρωσης, 

γ) αν η γνωστοποίηση είναι λανθασμένη ή παραπλανητι¬ 
κή, με αποτέλεσμα να μην μπορεί η Επιτροπή Ανταγωνι- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3047 


σμού να προβεί ατην αξιολόγηση της γνωστοποιούμενης 
συγκέντρωσης. 

Στις περιπτώσεις β' και γ', ως χρονικό σημείο έναρξης των 
προθεσμιών θεωρείταιη ημερομηνία της προσήκουσας γνω¬ 
στοποίησης ή της συγκέντρωσης των πλήρων και ακριβών 
στοιχείων από την αρμόδια για τον ανταγωνισμό υπηρεσία. 

11. Σε περίπτωση που, με δικαστική απόφαση ακυρώνεται 
εν άλω ή εν μέρει, η απόφαση που εκδίδεται με βάση τις 
προηγούμενες διατάξεις του άρθρου αυτού, οι προθεσμίες 
που προβλέπονται στις παραγράφους 3 και 6 αρχίζουν εκ 
νέου από την ημερομηνία κοινοποίησης της δικαστικής 
απόφασης στην αρμόδια υπηρεσία. 

12. Οι αποφάσεις που εκδίδονται σύμφωνα με τις προηγού¬ 
μενες παραγράφους 2,3 και 6 μπορούν να ανακληθούν από το 
όργανο που τις εξέδωσε στις ακόλουθες περιπτώσεις: 

α) αν η έκδοσή τους στηρίχθηκε σε ανακριβή και παρα¬ 
πλανητικά στοιχεία, 

β) αν οι συμμετέχουσες επιχειρήσεις παραβούν οποιονδή- 
ποτε όρο ή υποχρέωση που καθορίζονται με την απόφαση. 

Αν ανακληθεί η απόφαση στις πιο πάνω περιπτώσεις, επι¬ 
τρέπεται η έκδοση νέας απόφασης, χωρίς την τήρηση των 
προθεσμιών που προβλέπονται στο άρθρο αυτό.» 

Άρθρο 7 

Το άρθρο 4ε του ν. 703/1977 αντικαθίσταται ως εξής: 

«Άρθρο 4ε 

Αναστολή πραγματοποίησης της συγκέντρωσης 

1. Με την επιφύλαξη των διατάξεων των επόμενων παρα¬ 
γράφων 2 και 3, απαγορεύεται η πραγματοποίηση της συ¬ 
γκέντρωσης μέχρι την έκδοση μιας από τις αποφάσεις που 
προβλέπονται στις παραγράφους 2, 3 και 6 του άρθρου 4δ. 
Η απαγόρευση αυτή ισχύει και για τις συγκεντρώσεις που 
δεν γνωστοποιήθηκαν σύμφωνα με όσα ορίζονται στηνπαρ. 
1 του άρθρου 4β. 

Σε περίπτωση υπαίτιας παράβασης της απαγόρευσης αυ¬ 
τής, επιβάλλεται από την Επιτροπή, σε όσους υπέχουν την 
υποχρέωση γνωστοποίησης, κατά την παρ. 3 του άρθρου 
4β, πρόστιμο τουλάχιστον τριάντα χιλιάδων (30.000) ευρώ, 
το οποίο σε κάθε περίπτωση δεν μπορεί να υπερβαίνει το 
δεκαπέντε τοις εκατό (15%) του συνολικού κύκλου εργα¬ 
σιών, όπως αυτός ορίζεται στο άρθρο 4στ. 

2. Οι διατάξεις της προηγούμενης παραγράφου δεν πα¬ 
ρακωλύουν την πραγματοποίηση δημόσιας προσφοράς, 
αγοράς ή ανταλλαγής ή την απόκτηση, στα πλαίσια χρημα¬ 
τιστηριακών συναλλαγών, συμμετοχής που εξασφαλίζει 
τον έλεγχο μιας επιχείρησης, εφόσον οι πράξεις αυτές 
έχουν γνωστοποιηθεί στην αρμόδια για τον ανταγωνισμό 
υπηρεσία, μέσα στην προθεσμία που προβλέπεται στην 
παρ. 1 του άρθρου 4β και υπό τον όρο ότι ο αποκτών δεν 
ασκεί τα δικαιώματα ψήφου που συνδέονται με τους συ¬ 
γκεκριμένους τίτλους ή τα ασκεί μόνο για να διατηρήσει την 
πλήρη αξία της επένδυσής του και βάσει ειδικής άδειας, η 
οποία παρέχεται από την Επιτροπή Ανταγωνισμού σύμφω¬ 
να με την επόμενη παράγραφο 3. 

3. Η Επιτροπή Ανταγωνισμού μπορεί, ύστερα από αίτηση 
των ενδιαφερομένων, να επιτρέψει παρέκκλιση από τις υπο¬ 
χρεώσεις που ορίζονται στις παραγράφους 1 και 2, προκει- 
μένου να αποφευχθούν σοβαρές ζημιές σε βάρος μιας ή πε¬ 
ρισσότερων επιχειρήσεων τις οποίες αφορά η πράξη συ¬ 
γκέντρωσης ή σε βάρος τρίτου. Στην απόφαση που 
επιτρέπει την παρέκκλιση, μπορεί να τίθενται όροι και υπο¬ 
χρεώσεις για την εξασφάλιση συνθηκών αποτελεσματικού 
ανταγωνισμού και την αποτροπή καταστάσεων που θα μπο¬ 
ρούσαν να δυσχεράνουν την εκτέλεση τυχόν απαγορευτι¬ 


κής οριστικής απόφασης. Η άδεια παρέκκλισης μπορεί να 
ζητείται και να παρέχεται οποτεδήποτε είτε πριν από τη 
γνωστοποίηση είτε μετά τη συναλλαγή. Η απόφαση που επι¬ 
τρέπει την παρέκκλιση, μπορεί να ανακληθεί από την Επι¬ 
τροπή Ανταγωνισμού, αν συντρέχει κάποιος από τους λό¬ 
γους που αναφέρονται στην παρ. 12 του άρθρου 4δ. 

4. Σε περίπτωση που έχει ήδη πραγματοποιηθεί η συγκέ¬ 
ντρωση κατά παράβαση των διατάξεων ή των αποφάσεων 
που απαγορεύουν την πραγματοποίησή της, η Επιτροπή 
Ανταγωνισμού διατάσσει, με απόφαση που εκδίδεται σύμ¬ 
φωνα με την παρ. 6 του άρθρου 4δή με χωριστή απόφαση, 
χωρίς τήρηση προθεσμίας, το διαχωρισμό των επιχειρήσε¬ 
ων που συμμετέχουν στη συγκέντρωση, ιδίως με τη διάλυ¬ 
ση της συγχώνευσης ή τη διάθεση όλων των μετοχών ή 
στοιχείων του ενεργητικού που έχουν αποκτήσει, για να 
επανέλθει η κατάσταση που επικρατούσε πριν από την 
πραγματοποίηση της συγκέντρωσης. 

Σε βάρος των επιχειρήσεων που δεν συμμορφώνονται με 
την απόφαση αυτή, η Επιτροπή Ανταγωνισμού επιβάλλει 
πρόστιμο ύψους μέχρι δεκαπέντε τοις εκατό (15%) του συ¬ 
νολικού κύκλου εργασιών των επιχειρήσεων που συμμετέ¬ 
χουν στη συγκέντρωση κατά τα οριζόμενα στο άρθρο 4στ 
και επιπλέον πρόστιμο ύψους δέκα χιλιάδων (10.000) ευρώ, 
για κάθε ημέρα που παρέρχεται χωρίς συμμόρφωση προς 
την απόφαση. 

5. Η απόφαση που εκδίδεται σύμφωνα με την προηγού¬ 
μενη παράγραφο, δεν αποκλείει τη δυνατότητα έγκρισης 
της συγκέντρωσης απότους Υπουργούς Οικονομίας και Οι¬ 
κονομικών και Ανάπτυξης, με τη διαδικασία που προβλέπε- 
ται στην παρ. 9 του άρθρου 4δ, εφόσον συντρέχουν οι προ¬ 
ϋποθέσεις της παρ. 3 του άρθρου 4γ. 

6. Το κύρος των δικαιοπραξιών που καταρτίζονται κατά 
παράβαση της προηγούμενης παραγράφου 1, εξαρτάται 
από την απόφαση που εκδίδεται κατ’ εφαρμογή των παρα¬ 
γράφων 2,3 και 6 του άρθρου 4δ ή κατ’ εφαρμογή των προη¬ 
γούμενων παραγράφων 4 ή 5. Σε κάθε περίπτωση, υπερι¬ 
σχύει η απόφαση των Υπουργών Οικονομίας και Οικονομι¬ 
κών και Ανάπτυξης, με την οποία εγκρίνεται η συγκέντρωση. 

7. Από τις διατάξεις του παρόντος άρθρου δεν επηρεάζε¬ 
ται το κύρος των χρηματιστηριακών συναλλαγών επί τίτλων 
γενικώς, περιλαμβανομένων και των τίτλων που είναι μετα¬ 
τρέψιμοι σε άλλους τίτλους, εκτός αν οι αγοραστές και οι 
πωλητές γνώριζαν ή όφειλαν να γνωρίζουν, ότι η σχετική 
συναλλαγή πραγματοποιείται κατά παράβαση της προη¬ 
γούμενης παραγράφου 1.» 

Άρθρο 8 

Το άρθρο 4σττου ν. 703/1977 αντικαθίσταται ως εξής: 

«Άρθρο 4στ 

Υπολογισμός των μεριδίων αγοράς 
και του κύκλου εργασιών 

1. Το μερίδιο αγοράς, που ορίζεται σύμφωνα με την παρ. 

1 του άρθρου 4α, αντιστοιχεί στο άθροισμα όλων των μερι¬ 
δίων αγοράς που κατέχουν οι συμμετέχουσες επιχειρήσεις 
στην εθνική αγορά ή στο τμήμα αυτής που αφορά η συγκέ¬ 
ντρωση. 

2. Ο συνολικός κύκλος εργασιών, που ορίζεται σύμφωνα 
με το στοιχείο β' της παρ. 1 και την παρ. 4 του άρθρου 4α, 
τις παραγράφους 1 και 4 του άρθρου 4β και τα εδάφια 3 και 

2 των παραγράφων 1 και 4, αντιστοίχως, του άρθρου 4ε πε¬ 
ριλαμβάνει τα ποσά που απορρέουν από την πώληση προϊ¬ 
όντων και την παροχή υπηρεσιών από τις εν λόγω επιχειρή¬ 
σεις, κατά περίπτωση στην εθνική ή παγκόσμια αγορά, κα¬ 
τά τη διάρκεια της τελευταίας οικονομικής χρήσης και 

αντιστοιχούν στις συνήθεις δραστηριότητες τους, αφού 
αφαιρεθούν οι εκπτώσεις επί των πωλήσεων, καθώς και ο 
φόρος προστιθέμενης αξίας και άλλοι φόροι που συνδέο¬ 
νται άμεσα με τον κύκλο εργασιών. 

Στο συνολικό κύκλο εργασιών μίας συμμετέχουσας επι¬ 
χείρησης δεν περιλαμβάνονται οι συναλλαγές που πραγμα¬ 
τοποιούνται μεταξύ των επιχειρήσεων οι οποίες αναφέρο- 
νται στην επόμενη παράγραφο 5. 

3. Κατά παρέκκλιση από τις διατάξεις της προηγούμενης 
παραγράφου 2, όταν η συγκέντρωση πραγματοποιείται με 
την απόκτηση τμημάτων μιας ή περισσότερων επιχειρήσε¬ 
ων, ασχέτως αν τα τμήματα αυτά έχουν ή όχι νομική προ¬ 
σωπικότητα, λαμβάνονται υπόψη, όσον αφορά τον μεταβι- 
βάζοντα, μόνο ο κύκλος εργασιών και το μερίδιο αγοράς 
που αντιστοιχούν στο μεταβιβαζόμενο μέρος. 

Δύο ή περισσότερες πράξεις κατά το προηγούμενο εδά¬ 
φιο, οι οποίες πραγματοποιούνται σε χρονική περίοδο δύο 
(2) ετών μεταξύ των ίδιων προσώπων ή επιχειρήσεων, θεω¬ 
ρούνται ως μια μόνο συγκέντρωση, που πραγματοποιείται 
την ημερομηνία της τελευταίας πράξης. 

4. Αντί του κύκλου εργασιών λαμβάνονται υπόψη: 

α) Για τα πιστωτικά ιδρύματα και τους λοιπούς χρηματο¬ 
οικονομικούς οργανισμούς, το συνολικό ποσό των ακόλου¬ 
θων κατηγοριών εσόδων, όπως ορίζονται από τις διατάξεις 
του π.δ. 367/1994 (ΦΕΚ 200 Α') αφού αφαιρεθούν, κατά πε¬ 
ρίπτωση, ο φόρος προστιθέμενης αξίας και οι άλλοι φόροι 
που συνδέονται άμεσα με τις εν λόγω παρεχόμενες υπηρε¬ 
σίες και προϊόντα: 

αα) έσοδα από τόκους και εξομοιούμενα έσοδα, 
ββ) έσοδα από τίτλους: 

- έσοδα από μετοχές, μερίδια και άλλους τίτλους μετα¬ 
βλητής απόδοσης, 

- έσοδα από συμμετοχές, 

- έσοδα από μερίδια σε συνδεδεμένες επιχειρήσεις, 
γγ) προμήθειες, 

δδ) καθαρά κέρδη από χρηματοπιστωτικές πράξεις, 
εε) άλλα έσοδα εκμετάλλευσης. 

Ο κύκλος εργασιών ενός πιστωτικού ή χρηματοοικονομι¬ 
κού ιδρύματος στην Ελλάδα περιλαμβάνει τα στοιχεία των 
εσόδων, όπως ορίζονται ανωτέρω, τα οποία πραγματοποιεί 
κατά περίπτωση υποκατάστημα ή τμήμα της επιχείρησης 
αυτής, εγκατεστημένο στην Ελλάδα. 

β) Γιατις ασφαλιστικές εταιρείες, η αξία των ακαθάριστων 
ασφαλίστρων που περιλαμβάνουν όλα τα εισπραχθέντα και 
προς είσπραξη ποσά, δυνάμει των ασφαλιστηρίων συμβο¬ 
λαίων που έχουν συναφθεί από αυτές ή για λογαριασμό 
τους, συμπεριλαμβανομένων των ασφαλίστρων που έχουν 
εκχωρηθεί στους αντασφαλιστές, όπως η αξία αυτή προκύ¬ 
πτει μετά την έκπτωση των φόρων και λοιπών τελών που ει- 
σπράττονται βάσει του ποσού των ασφαλίστρων ή του συ¬ 
νολικού μεγέθους του ποσού αυτού. Όσον αφορά τον υπο¬ 
λογισμό του κύκλου εργασιών εντός της Ελλάδας σύμφωνα 
με τα άρθρα 4α και 4β, λαμβάνονται υπόψη, αντίστοιχα, τα 
ακαθάριστα ασφάλιστρα που καταβάλλουν τα πρόσωπα 
που έχουν κατοικία ή εγκατάσταση στην Ελλάδα. 

5. Μετην επιφύλαξη των διατάξεωντης παραγράφου 3, ο 
κύκλος εργασιών και το μερίδιο αγοράς μιας συμμετέχου¬ 
σας επιχείρησης, σύμφωνα με τις παραγράφους: 1 στοιχείο 
β' και 4 του άρθρου 4α, 1 και 4 του άρθρου 4β, 1 εδάφ. 3 και 
4 εδάφ. 2 του άρθρου 4ε, προκύπτει από το άθροισμα των 
κύκλων εργασιών και των μεριδίων αγοράς των ακόλουθων 
επιχειρήσεων: 

α) της συμμετέχουσας επιχείρησης, 
β) των επιχειρήσεων, στις οποίες οι συμμετέχουσες επι¬ 
χειρήσεις διαθέτουν άμεσα ή έμμεσα: 


αα) είτε περισσότερο από το 50% του κεφαλαίου ή της πε¬ 
ριουσίας, 

ββ) είτε την πλειοψηφία των δικαιωμάτων ψήφου, 
γγ) είτε την εξουσία να διορίζουν ή να παύουν την πλειο¬ 
ψηφία των μελώντων οργάνων διοίκησηςτων επιχειρήσεων 
αυτών, 

δδ) είτε το δικαίωμα να διαχειρίζονται τις υποθέσεις των 
επιχειρήσεων αυτών, 

γ) των επιχειρήσεων που διαθέτουν σε μια συμμετέχουσα 
επιχείρηση τα δικαιώματα ή τις δυνατότητες επιρροής που 
αναφέρονται στο στοιχείο β', 
δ) των επιχειρήσεων, στις οποίες μια επιχείρηση αναφε- 
ρόμενη στο στοιχείο γ', διαθέτει τα δικαιώματα επιρροής 
που αναφέρονται στο στοιχείο β', 
ε) των επιχειρήσεων στις οποίες, περισσότερες της μιας 
επιχειρήσεις από αυτές που αναφέρονται στα στοιχεία α' 
έως και δ', διαθέτουν από κοινού τα δικαιώματα ή τις δυνα¬ 
τότητες επιρροής που αναφέρονται στο στοιχείο β'. 

6. Όταν επιχειρήσεις που συμμετέχουν στη συγκέντρωση 
διαθέτουν, από κοινού, τα δικαιώματα ή τις δυνατότητες 
επιρροής που αναφέρονται στο στοιχείο β'της παρ. 5, κατά 
τον υπολογισμό του κύκλου εργασιών των συμμετεχουσών 
επιχειρήσεων σύμφωνα με τις παραγράφους: 1 στοιχείο β' 
και 4του άρθρου 4α, 1 και 4του άρθρου 4β και 1 εδάφ. 3 και 

4 εδάφ. 2 του άρθρου 4ε, πρέπει: 

α) να μην λαμβάνεται υπόψη ο κύκλος εργασιών που προ¬ 
κύπτει από την πώληση αγαθών και την παροχή υπηρεσιών, 
μεταξύ της κοινής επιχείρησης και καθεμιάς από τις συμμε¬ 
τέχουσες επιχειρήσεις ή κάθε άλλης επιχείρησης συνδεδε- 
μένης με μια από αυτές, κατά την έννοια της παραγράφου 

5 στοιχεία β' έως ε', 

β) να λαμβάνεται υπόψη ο κύκλος εργασιών που προκύ¬ 
πτει από την πώληση προϊόντων ή την παροχή υπηρεσιών 
μεταξύ της κοινής επιχείρησης και κάθε τρίτης επιχείρη¬ 
σης. Αυτός ο κύκλος εργασιών καταλογίζεται εξίσου στις 
συμμετέχουσες επιχειρήσεις.» 

Άρθρο 9 

1. Προστίθεται μετά το άρθρο 4σττου ν. 703/1977 νέο άρ¬ 
θρο 5, το οποίο έχει ως εξής: 

«Άρθρο 5 

Κανονιστική παρέμβαση σε κλάδους της οικονομίας 

1. Μετά από αίτημα του Υπουργού Ανάπτυξης ή αυτεπάγ- 
γελτα, η Επιτροπή Ανταγωνισμού εξετάζει συγκεκριμένο 
κλάδο της ελληνικής οικονομίας και εφόσον διαπιστώσει ότι 
στον κλάδο αυτόν δεν υπάρχουν συνθήκες αποτελεσματι¬ 
κού ανταγωνισμού και κρίνει ότι η εφαρμογή των άρθρων 1, 
2,2α και4επ. δενεπαρκείγιατη δημιουργία συνθηκών απο¬ 
τελεσματικού ανταγωνισμού μπορεί, με αιτιολογημένη 
απόφασή της, να λάβει κάθε απολύτως αναγκαίο κανονιστι¬ 
κό μέτρο συμπεριφοράς ή διαρθρωτικού χαρακτήρα για τη 
δημιουργία συνθηκών αποτελεσματικού ανταγωνισμού στο 
συγκεκριμένο κλάδο της οικονομίας. 

Η Επιτροπή Ανταγωνισμού, το αργότερο μέσα σε εξήντα 
(60) ημέρες από την έναρξη της διαδικασίας κατά την προη¬ 
γούμενη παράγραφο, οφείλει να γνωστοποιήσει τις αιτιολο¬ 
γημένες απόψεις της ως προς την ύπαρξη συνθηκών αποτε¬ 
λεσματικού ανταγωνισμού στο συγκεκριμένο υπό εξέταση 
κλάδο της εθνικής οικονομίας, καθορίζοντας και τις επί μέ¬ 
ρους αγορές από τις οποίες αποτελείται ο κλάδος αυτός. 

2. Η Επιτροπή Ανταγωνισμού δημοσιεύει τις απόψεις της 
επαρκώς και με πρόσφορο τρόπο και θέτει αυτές σε δημό¬ 
σια διαβούλευση. Η δημόσια διαβούλευση διαρκείτουλάχι¬ 
στον τριάντα (30) ημέρες. 

3. Μετά το πέρας της δημόσιας διαβούλευσης και εφόσον 
η Επιτροπή Ανταγωνισμού διαπιστώνει ξανά ότι και μετά τη 
διενέργεια της διαβούλευσης, στο συγκεκριμένο κλάδο της 
οικονομίας δεν υπάρχουν συνθήκες αποτελεσματικού 
ανταγωνισμού, ανακοινώνει τα συγκεκριμένα διαρθρωτικά 
μέτρα ή μέτρα συμπεριφοράς τα οποία θεωρεί ότι είναι τα 
απολύτως αναγκαία και πρόσφορα και σύμφωνα με την αρ¬ 
χή της αναλογικότητας, για τη δημιουργία συνθηκών απο¬ 
τελεσματικού ανταγωνισμού. Τα μέτρα, τα οποία είναι δυ¬ 
νατόν να επιβληθούν από την Επιτροπή Ανταγωνισμού, εί¬ 
ναι, ιδίως, η τήρηση της αρχής διαφάνειας, της μη 
διακριτικής μεταχείρισης, του λογιστικού διαχωρισμού και 
της υποχρέωσης κοστοστρέφειας στις τιμές. 

4. Η Επιτροπή Ανταγωνισμού δημοσιεύει επαρκώς και με 
πρόσφορο τρόπο τις απόψεις της για τα μέτρα που ανακοι¬ 
νώνει κατάτηνπροηγούμενη παράγραφο και θέτει αυτές σε 
δημόσια διαβούλευση. Η δημόσια διαβούλευση διαρκεί 
τουλάχιστον τριάντα (30) ημέρες. 

5. Η Επιτροπή Ανταγωνισμού, μετά το πέρας της διαβού¬ 
λευσης κατά την προηγούμενη παράγραφο και αφού λάβει 
υπόψη τα αποτελέσματα αυτής, επιβάλλει, με απόφασή 
της, η οποία είναι και η μόνη εκτελεστή, τα συγκεκριμένα μέ¬ 
τρα συμπεριφοράς ή διαρθρωτικού χαρακτήρα τα οποία 
θεωρεί ότι είναι τα απολύτως αναγκαία και σύμφωνα με την 
αρχή της αναλογικότητας για τη δημιουργία συνθηκών 
αποτελεσματικού ανταγωνισμού. 

6. Η απόφαση της Επιτροπής Ανταγωνισμού κοινοποιείται 
αμελλητί στον Υπουργό Ανάπτυξης ο οποίος, μέσα σε απο¬ 
κλειστική προθεσμία τριάντα (30) ημερών, μπορεί, με αιτιο¬ 
λογημένη απόφασή του, να άρειτην εφαρμογή των μέτρων 
που επέβαλε η Επιτροπή Ανταγωνισμού ή να τροποποιήσει 
αυτά, εφόσον αυτό δικαιολογείται από λόγους κοινωνικής 
πολιτικής ή εθνικής οικονομίας ή δημοσίου συμφέροντος, 
που προφανώς υπερβαίνουν το σκοπό της λήψης όλων ή 
μερικών από τα συγκεκριμένα μέτρα. 

7. Το αργότερο μέσα σε ένα έτος από την έκδοση των 
αποφάσεων κατά τις παραγράφους 5 ή 6, η Επιτροπή Αντα¬ 
γωνισμού οφείλει να κινήσει τη διαδικασία εξέτασης του 
σχετικού κλάδου της οικονομίας και να αξιολογήσει κατά 
πόσον έχουν αποκατασταθεί οι συνθήκες αποτελεσματικού 
ανταγωνισμού ή κατά πόσον είναι αναγκαίο, να τροποποιη¬ 
θούν τα μέτρα τα οποία έχει λάβει και να επιβληθούν μέτρα 
ελαφρύτερα ή βαρύτερα, κατά περίπτωση. Για το σκοπό 
αυτόν ακολουθείται η διαδικασία των προηγούμενων παρα¬ 
γράφων. Σε κάθε περίπτωση ο Υπουργός Ανάπτυξης μπο¬ 
ρεί να υποβάλει σχετικό αίτημα στην Επιτροπή Ανταγωνι¬ 
σμού, εφόσοντο κρίνει αναγκαίο. 

8. Οι αποφάσεις που εκδίδονται σύμφωνα με τις παρα¬ 
γράφους 6 και 7, προσβάλλονται με αίτηση ακύρωσης ενώ¬ 
πιον του Συμβουλίου της Επικράτειας, από όποιον έχει 
προς τούτο έννομο συμφέρον. 

9. Γ ια την εφαρμογή του παρόντος άρθρου, η Επιτροπή 
Ανταγωνισμού συλλέγει τα αναγκαία στοιχεία σύμφωνα με 
τις διατάξεις των άρθρων 25, 26 και 27 του ν. 703/1977. 

10. Σε κάθε επιχείρηση η οποία δεν εφαρμόζει τις αποφά¬ 
σεις που εκδίδονται σύμφωνα με τις παραγράφους 6 και 7 
επιβάλλεται, με απόφαση της Επιτροπής Ανταγωνισμού, 
σύμφωνα με το άρθρο 9 του ν. 703/1977, πρόστιμο τουλά¬ 
χιστον δεκαπέντε χιλιάδων (15.000) ευρώ, που μπορεί να 
φτάσει μέχρι ποσό ίσο με το 15% του ετήσιου κύκλου εργα- 
σιώντης επιχείρησης, που υπολογίζεται σύμφωνα με το άρ¬ 
θρο 4σττου ν. 703/1977. 

11. Με απόφαση του Υπουργού Ανάπτυξης η οποία εκδί- 
δεται ύστερα από σύμφωνη γνώμη της Επιτροπής Ανταγω¬ 
νισμού, ρυθμίζονται τα θέματα, που αφορούν στη δημόσια 


διαβούλευση, στις ελάχιστες προϋποθέσεις δημοσιότητας 
και στο περιεχόμενο αυτής, στη διαδικασία, καθώς και 
στους όρους και τις προϋποθέσεις με τη συνδρομή των 
οποίων ο Υπουργός Ανάπτυξης μπορεί να ανακαλεί την 
εφαρμογή των μέτρων που προτείνει η Επιτροπή Ανταγωνι¬ 
σμού ή να προβαίνει σε τροποποίηση αυτών, καθώς και κά¬ 
θε άλλη σχετική λεπτομέρεια. 

12. Αν, απάτη διαδικασία της έρευνας και της διαβούλευ¬ 
σης κατά τις διατάξεις του άρθρου αυτού, προκύψει ότι συ¬ 
ντρέχουν οι προϋποθέσεις εφαρμογής των άρθρων 81 και 
82 της Συνθ. Ε.Κ., εφαρμόζονται οι διατάξεις του Κανονι¬ 
σμού (Ε.Κ.) αριθ. 1/2003 του Συμβουλίου της 16ης Δεκεμ¬ 
βρίου 2002 (Ι_1/4.1.2003) και κατά περίπτωση οι διατάξεις 
του άρθρου αυτού που είναι σχετικές με τα προαναφερό- 
μενα άρθρα της Συνθ. Ε.Κ. και οι διατάξεις των άρθρων 1,2 
και 4 επ. του ν. 703/1977.» 

2. Αναριθμούνταιτα άρθρα 5 και 6 του ν. 703/1977, σε άρ¬ 
θρα 6 και 7 αντίστοιχα. 

Άρθρο 10 

1. Η παρ. 3 του άρθρου 8 του ν. 703/1977 αντικαθίσταται 
ως εξής: 

«3. Η Επιτροπή Ανταγωνισμού είναι ενδεκαμελής και 
απαρτίζεται από: 

α. Έναν σύμβουλο του Νομικού Συμβουλίου του Κρά¬ 
τους, εν ενεργεία ή μη, ή έναν πρώην ανώτατο δικαστή της 
πολιτικής ή διοικητικής δικαιοσύνης. 

β. Έναν εκπρόσωπο της Οικονομικής και Κοινωνικής Επι¬ 
τροπής (Ο.Κ.Ε.), του Συνδέσμου Ελληνικών Βιομηχανιών 
(Σ.Ε. Β.), της Εθνικής Συνομοσπονδίας Ελληνικού Εμπορίου 
(Ε.Σ.Ε.Ε.) καιτης Γ ενικής Συνομοσπονδίας Επαγγελματιών, 
Βιοτεχνών, Εμπόρων Ελλάδος (ΓΕ.Σ.Ε.Β.Ε.). 

Οι εκπρόσωποι είναι πρόσωπα αναγνωρισμένου κύρους 
και εμπειρίας σε θέματα δικαίου του ανταγωνισμού και επι¬ 
λέγονται από τον Υπουργό Ανάπτυξης από κατάλογο τριών 
προσώπων που υποβάλλεται από κάθε φορέα για κάθε τα¬ 
κτικό μέλος και τον αναπληρωτή του, αντιστοίχως. Από τα 
πρόσωπα τα οποία προτείνει κάθε φορέας, ένα τουλάχι¬ 
στον είναι νομικός και ένα τουλάχιστον οικονομολόγος. 

γ. Ένα μέλος Δ.Ε.Π. Α.Ε.Ι., με ειδίκευση στο δίκαιο του 
ανταγωνισμού. 

δ. Δύο μέλη Δ.Ε.Π. Α.Ε.I., με ειδίκευση και εμπειρία στα οι¬ 
κονομικά θέματα της πολιτικής ανταγωνισμού. 

ε. Τρία πρόσωπα αναγνωρισμένου κύρους, με εμπειρία 
σε θέματα δημοσίου και κοινοτικού οικονομικού δικαίου, 
καθώς και σε θέματα πολιτικής ανταγωνισμού. 

2. Η παρ. 5του άρθρου 8του ν. 703/1977, αντικαθίσταται 
ως εξής: 

«5. Ο Πρόεδρος της Επιτροπής Ανταγωνισμού επιλέγεται 
και διορίζεται από το Υπουργικό Συμβούλιο, ύστερα από 
πρόταση του Υπουργού Ανάπτυξης και γνώμη της Επιτρο¬ 
πής Θεσμών και Διαφάνειας της Βουλής. Τα μέλη της Επι¬ 
τροπής Ανταγωνισμού, με τους αναπληρωτές τους, διορίζο¬ 
νται με απόφαση του Υπουργού Ανάπτυξης. Η θητεία του 
Προέδρου, των μελών της Επιτροπής Ανταγωνισμού και των 
αναπληρωτών τους είναι τριετής και, σε κάθε περίπτωση, 
μπορεί να ανανεωθεί μόνο για μία επιπλέον θητεία. Σε περί¬ 
πτωση που λήξει πρόωρα η θητεία του Προέδρου ή μέλους 
της Επιτροπής Ανταγωνισμού, συμπεριλαμβανομένων και 
των αναπληρωτών τους για οποιονδήποτε λόγο, στην κενή 
θέση διορίζεται νέο μέλος ή αναπληρωτής, αντίστοιχα, για 
το υπόλοιπο της θητείας του αποχωρούντος. Δεν μπορούν 
να οριστούν μέλη της Επιτροπής Ανταγωνισμού, τα πρόσω¬ 
πα που έχουν εκπέσει απάτην ιδιότητα του μέλους αυτής για 
τους λόγους που ορίζονται στο νόμο αυτόν.» 

3. Η παρ. 6 του άρθρου 8 του ν. 703/1977 αντικαθίσταται 
ως εξής: 

«6. Ο Πρόεδρος της Επιτροπής Ανταγωνισμού είναι κρα¬ 
τικός λειτουργός πλήρους και αποκλειστικής απασχόλη¬ 
σης και τελεί, κατά το χρόνο που κατέχει τη θέση του, σε 
αναστολή της επαγγελματικής του δραστηριότητας, με 
εξαίρεση την άσκηση καθηκόντων μελών Δ.Ε.Π. Α.Ε.Ι., υπό 
καθεστώς μερικής απασχόλησης. Οι αποδοχές του Προέ¬ 
δρου, ο αριθμός των συνεδριάσεων της Επιτροπής Αντα¬ 
γωνισμού, το ύψος της αποζημίωσης κατά συνεδρίαση που 
χορηγείται στον Πρόεδρο και στα μέλη της Επιτροπής 
Ανταγωνισμού, σε αυτούς που εκτελούνχρέη εισηγητή των 
υποθέσεων, καθώς και στους βοηθούς τους, στον γραμμα¬ 
τέα της Επιτροπής Ανταγωνισμού και στους αναπληρωτές 
τους, καθορίζονται, με κοινή απόφαση των Υπουργών Οι¬ 
κονομίας και Οικονομικών και Ανάπτυξης.» 

4. Η παρ. 7 του άρθρου 8 του ν. 703/1977 αντικαθίσταται 
ως εξής: 

«7. Κατά τη διάρκεια της θητείας τους, τα μέλη της Επιτρο¬ 
πής Ανταγωνισμού και οι αναπληρωτέςτους δεν ασκούν οποι- 
οδήποτε έμμισθο ή άμισθο δημόσιο λειτούργημα ή κάθε άλλη 
επαγγελματική δραστηριότητα επιχειρηματική ή μη, που δεν 
συμβιβάζονται με την ιδιότητα και τα καθήκοντα του μέλους 
της Επιτροπής Ανταγωνισμού, εκτός από τα καθήκοντα μέ¬ 
λους διδακτικού προσωπικού Α.Ε.Ι. με καθεστώς μερικής απα¬ 
σχόλησης. Τα μέλη και οι αναπληρωτέςτους υποχρεούνται να 
ενημερώνουν τον Πρόεδρο για τυχόν ανάληψη νέων δραστη¬ 
ριοτήτων που δεν συμβιβάζονται με την ιδιότητα και τα καθή- 
κοντά τους. Για την ύπαρξη ή μη ασυμβιβάστου αποφασίζει, 
σε ολομέλεια, η Επιτροπή Ανταγωνισμού. Το μέλος ή τα μέλη 
ή οι αναπληρωτές, για τα οποία προκύπτει ζήτημα ασυμβιβά¬ 
στου απέχουν από τις συνεδριάσεις κατά τις οποίες λαμβάνε- 
ται η σχετική απόφαση. Η απόφαση πρέπει να είναι αιτιολογη¬ 
μένη, κοινοποιείται αμελλητί στον Υπουργό Ανάπτυξης και δη¬ 
μοσιεύεται, όπως ορίζεται στον παρόντα νόμο. Ο Υπουργός 
Ανάπτυξης μπορεί, με αιτιολογημένη απόφασή του η οποία εκ- 
δίδεται μέσα σε αποκλειστική προθεσμία επτά (7) ημερών από 
την κοινοποίηση της απόφασης της Επιτροπής Ανταγωνι¬ 
σμού, να αναπέμψει σε αυτήν την υπόθεση, για λόγους νομι¬ 
μότητας. Στην περίπτωση αυτή, η απόφαση που λαμβάνεται 
απάτην Επιτροπή Ανταγωνισμού είναι ανέκκλητη και υποχρε- 
ωτικώς εκτελεστή. Τα μέλη της Επιτροπής Ανταγωνισμού και 
οι αναπληρωτές τους έχουν υποχρέωση να τηρούν την εμπι¬ 
στευτικότητα των εμπορικών πληροφοριών. 

Με απόφαση του Υπουργού Ανάπτυξης, μετά από γνώμη 
της Επιτροπής Ανταγωνισμού, θεσπίζεται Κώδικας Δεοντο¬ 
λογίας που ρυθμίζει τον τρόπο άσκησης των καθηκόντων 
των μελών της Επιτροπής Ανταγωνισμού και του προσωπι¬ 
κού της Γ ενικής Διεύθυνσης Ανταγωνισμού.» 

5. (α) Η παρ. 11 του άρθρου 8 του ν. 703/1977 αντικαθί¬ 
σταται ως εξής: 

«11. Η Επιτροπή Ανταγωνισμού μπορεί με απόφασή της 
να καθορίζει τη λειτουργία αυτής σε πενταμελή τμήματα, 
ορίζοντας συγχρόνως τις αρμοδιότητες, την ακριβή σύνθε¬ 
ση και τον προεδρεύοντα των τμημάτων αυτών.» 

(β) Η παρ. 12 του άρθρου 8 του ν. 703/1977 αντικαθίστα¬ 
ται ως εξής: 

«12. Η Επιτροπή Ανταγωνισμού συνεδριάζει νόμιμα, εφό¬ 
σον μετέχουν στη συνεδρίαση ο Πρόεδρος ή ο αναπληρω¬ 
τής του και πέντε (5) τουλάχιστον μέλη και ο Γραμματέας, 
αποφασίζει δε κατά την πλειοψηφία των παρόντων. Σε πε¬ 
ρίπτωση ισοψηφίας υπερισχύει η ψήφος του Προέδρου. 

Τατμήματατης Επιτροπής Ανταγωνισμού συνεδριάζουν νό¬ 
μιμα, εφόσον μετέχουν στη συνεδρίαση ο Προεδρεύων ή ο 
αναπληρωτής του, δύο τουλάχιστον μέλη και ο Γραμματέας 


και αποφασίζουν κατά πλειοψηφία των παρόντων. Σε περί¬ 
πτωση ισοψηφίας υπερισχύει η ψήφος του Προεδρεύοντος.» 

(γ) Η παρ. 12 του άρθρου 8 του ν. 703/1977 τίθεται σε ισχύ 
μετά το διορισμό των μελών της Επιτροπής Ανταγωνισμού 
σύμφωνα με την παρ. 5 του ιδίου άρθρου. 

6. Ηπαρ. 13 του άρθρου 8 του ν. 703/1977 αντικαθίσταται 
ως εξής: 

«13. Μέλος της Επιτροπής Ανταγωνισμού το οποίο απου¬ 
σιάζει αδικαιολόγητα από τρεις (3) διαδοχικές τακτικές συ¬ 
νεδριάσεις αυτής, εκπίπτει αυτοδικαίως από την ιδιότητά 
του. Η έκπτωση διαπιστώνεται με σχετική απόφαση του 
Προέδρου της Επιτροπής. Γιατην Επιτροπή Ανταγωνισμού 
εφαρμόζεται, αναλογικά, το δεύτερο εδάφιο της παρ. 1 του 
άρθρου 2του ν. 3051/2002 (ΦΕΚ220 Α').» 

7. Στο τέλος της παρ. 14 του άρθρου 8 του ν. 703/1977, 
προστίθεται η εξής πρόταση: «Η προθεσμία κλήτευσης 
σύμφωνα με τα παραπάνω στις περιπτώσεις των άρθρων 4δ 
και 4ε, δεν μπορεί να είναι μικρότερη των δεκαπέντε (15) 
ημερών.» 

8. Ηπαρ. 15 του άρθρου 8 του ν. 703/1977 αντικαθίσταται 
ως εξής: 

«15. Οι αποφάσεις της Επιτροπής Ανταγωνισμού κοινο¬ 
ποιούνται με επιμέλεια της Γενικής Διεύθυνσης Ανταγωνι¬ 
σμού, στα μέρη που εμπλέκονται στις διαδικασίες του πα¬ 
ρόντος νόμου, σύμφωνα με τις διατάξεις αυτού.» 

9. Στο τέλος του άρθρου 8 του ν. 703/1977, προστίθενται 
παράγραφοι 16, 17,18 και 19 αντιστοίχως, ως εξής: 

«16. Η Επιτροπή Ανταγωνισμού έχει διακεκριμένη νομική 
προσωπικότητα και παρίσταται αυτοτελώς σε κάθε είδους 
δίκες που έχουν ως αντικείμενο πράξεις ή παραλείψεις της. 

17. Η Επιτροπή Ανταγωνισμού μπορεί όταν συντρέχουν 
ειδικοί λόγοι να συγκροτεί με απόφασή της επιτροπές και 
ομάδες εργασίας για την εξέταση και έρευνα σε θέματα 
ανταγωνισμού και λειτουργίας της Επιτροπής και της Γ ενι¬ 
κής Διεύθυνσης Ανταγωνισμού. Στις επιτροπές και ομάδες 
εργασίας μπορεί να συμμετέχουν και πρόσωπα που δεν 
αποτελούν μέλη της Επιτροπής Ανταγωνισμού ή προσωπι¬ 
κό της Γενικής Διεύθυνσης Ανταγωνισμού. Η ανωτέρω από¬ 
φαση λαμβάνεται με πρωτοβουλία της Επιτροπής ή μετά 
από αίτημα του Υπουργού Ανάπτυξης. 

Με κοινή απόφαση των Υπουργών Οικονομίας και Οικο¬ 
νομικών και Ανάπτυξης καθορίζονται οι αμοιβές των προ¬ 
σώπων που συμμετέχουν στις πιο πάνω επιτροπές και ομά¬ 
δες εργασίας. 

18. Για τις δαπάνες μετακίνησης, ημερήσιας αποζημίωσης 
καιδιανυκτέρευσηςτου Προέδρου, των μελώντης Επιτροπής 
Ανταγωνισμού, του προσωπικού της Γενικής Διεύθυνσης 
Ανταγωνισμού, καθώς και των υπαλλήλων που αναφέρονται 
στις διατάξεις του άρθρου 26, εφαρμόζονται οι διατάξεις του 
ν. 2685/1999 (ΦΕΚ35 Α'), όπως ισχύουν κάθε φορά. 

19. Στην Επιτροπή Ανταγωνισμού συνιστάται αυτοτελές 
γραφείο νομικής υποστήριξης, το οποίο υπάγεται απευθεί¬ 
ας στον Πρόεδρο της Επιτροπής Ανταγωνισμού. 

Το γραφείο νομικής υποστήριξης έχει ιδίως τις ακόλου¬ 
θες αρμοδιότητες: 

α)Της δικαστικής και εξωδικαστικής εκπροσώπησης και 
υπεράσπισης των συμφερόντων της Επιτροπής Ανταγωνι¬ 
σμού. 

β) Της νομικής υποστήριξης των πράξεων της Επιτροπής 
Ανταγωνισμού ενώπιον κάθε δικαστηρίου και αρχής της 
ημεδαπής και αλλοδαπής και της καθοδήγησης των ενερ¬ 
γειών της με νομικές συμβουλές και γνωμοδοτήσεις. 

γ) Της δικαστικής υπεράσπισης και νομικής υποστήριξης 
των μελών της Επιτροπής Ανταγωνισμού και του προσωπι¬ 
κού που υπηρετεί και απασχολείται στη Γενική Διεύθυνση 

Ανταγωνισμού με οποιαδήποτε έννομη σχέση, όταν ενάγο¬ 
νται ή κατηγορούνται για πράξεις ή παραλείψεις που ανάγο¬ 
νται αποκλειστικά στην εκπλήρωση των καθηκόντων τους. 

Με κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Οικονομίας και Οικονομικών 
και Ανάπτυξης, που εκδίδεται ύστερα από πρόταση της Επι¬ 
τροπής Ανταγωνισμού, καθορίζονται ο αριθμός των οργα¬ 
νικών θέσεων των δικηγόρων του αυτοτελούς γραφείου νο¬ 
μικής υποστήριξης, τα γενικά και ειδικά προσόντα αυτών, 
τα κριτήρια και η διαδικασία επιλογής τους, καθώς και η 
αμοιβή αυτών. 

Οι δικηγόροι του γραφείου νομικής υποστήριξης επιλέ¬ 
γονται από την Επιτροπή Ανταγωνισμού ύστερα από σχετι¬ 
κή προκήρυξη, τηρουμένων των αρχών της δημοσιότητας, 
της διαφάνειας, της αντικειμενικότητας και της αξιοκρα¬ 
τίας. Οι ανωτέρω δικηγόροι προσλαμβάνονται με σχέση έμ¬ 
μισθης εντολής και διέπονται από τις διατάξεις του Κώδικα 
περί Δικηγόρων.» 

Άρθρο 11 

1. Ηπαρ. 1 του άρθρου8βτου ν. 703/1977αντικαθίσταται 
ως εξής: 

«1. Με την επιφύλαξη των αρμοδιοτήτων άλλων αρχών 
που ορίζονται με σχετική διάταξη νόμου, η Επιτροπή Αντα¬ 
γωνισμού είναι αποκλειστικώς αρμόδια για την τήρηση των 
διατάξεων του παρόντος νόμου και των άρθρων 81 και 82 
της Συνθήκης της Ευρωπαϊκής Κοινότητας.» 

2. Η περίπτωση ιβ'της παραγράφου 2 του άρθρου 8βτου 
ν. 703/1977, τροποποιείται ως εξής: 

«ιβ) Διατυπώνει γνώμη, προκειμένου να εκδοθούν οι 
υπουργικές αποφάσεις οι οποίες προβλέπονται στα άρθρα 
6 και 7 του παρόντος νόμου.» 

3. Μετά την περίπτωση ιγ'της παραγράφου 2του άρθρου 
8β του ν. 703/1977 προστίθενται νέες περιπτώσεις: ιδ', ιε', 
ιστ' και ιζ' ως ακολούθως: 

«ιδ) Με εξαίρεση τη διαδικασία ενώπιον του Διοικητικού 
Εφετείου Αθηνών κατά το άρθρο 14 και τη διαδικασία ενώ¬ 
πιον του Συμβουλίου της Επικράτειας κατά το άρθρο 15 
μπορεί να διατυπώνει, με πρωτοβουλία της, γραπτώς τη 
γνώμη της προς τα δικαστήρια για θέματα εφαρμογής των 
άρθρων 81 και 82 της Συνθήκης της Ευρωπαϊκής Κοινότη¬ 
τας. Με την άδεια του κατά περίπτωση αρμόδιου δικαστη¬ 
ρίου μπορεί επίσης να διατυπώνειτη γνώμη της προφορικά. 
Στην περίπτωση αυτή την Επιτροπή Ανταγωνισμού εκπρο¬ 
σωπεί ο Πρόεδρος ή, κατόπιν εξουσιοδότησης αυτού, ο 
Αναπληρωτής Πρόεδρος ή μέλος της Επιτροπής ή ο Γενι¬ 
κός Διευθυντής ή μέλος του προσωπικού Γενικής Διεύθυν¬ 
σης Ανταγωνισμού. Η Επιτροπή Ανταγωνισμού μπορεί να 
ζητεί, από το κατά περίπτωση αρμόδιο δικαστήριο, κάθε έγ¬ 
γραφο που κρίνεται αναγκαίο για τη διατύπωση της γνώμης 
της κατά τα προηγούμενα εδάφια. 

ιε) Ανακαλείτο ευεργέτημα απαλλαγής, σύμφωνα με την 
παρ. 2 του άρθρου 29 του Κανονισμού 1/2003 του Συμβου¬ 
λίου της 16ης Δεκεμβρίου 2002 «για την εφαρμογή των κα¬ 
νόνων ανταγωνισμού που προβλέπονται στα άρθρα 81 και 
82 της Συνθήκης Ευρωπαϊκής Κοινότητας». 

ιστ) Ορίζει τις προτεραιότητες της δράσης της και, με την 
επιφύλαξη της περίπτωσης στ' της παρ. 1 του άρθρου 8γ 
αποφασίζει για τη διενέργεια αυτεπάγγελτων ερευνών από 
τη Γ ενική Διεύθυνση Ανταγωνισμού. 

ιζ) Μετά από αίτημα του Υπουργού Ανάπτυξης ή αυτε- 
πάγγελτα εξετάζει συγκεκριμένο κλάδο της ελληνικής αγο¬ 
ράς και, εφόσον διαπιστώσει ότι στο συγκεκριμένο κλάδο 
δεν υπάρχουν συνθήκες αποτελεσματικού ανταγωνισμού 
και κρίνει ότι η εφαρμογή των άρθρων 1,2, 2α και 4 επ. δεν 


επαρκεί για τη δημιουργία συνθηκών αποτελεσματικού 
ανταγωνισμού, μπορεί, με αιτιολογημένη απόφασή της, να 
λάβει κάθε απολύτως αναγκαίο κανονιστικό μέτρο που 
αφορά τη διάρθρωση της αγοράς και αποσκοπεί ατη δημι¬ 
ουργία συνθηκών αποτελεσματικού ανταγωνισμού, σύμ¬ 
φωνα με τη διαδικασία του άρθρου 5.» 

4. Η περίπτωση ιδ'της παραγράφου 2του άρθρου 8β ανα- 
ριθμείται σε ιη'. 

5. Μετά την περίπτωση ιη'της παραγράφου 2του άρθρου 
8β, όπως αυτή αναριθμήθηκε, προστίθεται νέα περίπτωση 
ιθ' ως εξής: 

«ιθ) Συνεργάζεται στενά με την Ευρωπαϊκή Επιτροπή και 
τις Αρχές Ανταγωνισμού των άλλων Κρατών - Μελών της 
Ευρωπαϊκής Ένωσης για την εφαρμογή της κοινοτικής νο¬ 
μοθεσίας του ανταγωνισμού, σύμφωνα με τις σχετικές δια¬ 
τάξεις του παρόντος νόμου και του Κανονισμού 1/2003.» 

6. Η παράγραφος 3 του άρθρου 8β του ν. 703/1977 αντι¬ 
καθίσταται ως εξής: 

«3. Όλες οι δημόσιες αρχές και υπηρεσίες, οι οργανισμοί 
τοπικής αυτοδιοίκησης πρώτου και δεύτερου βαθμού καιτα 
νομικά πρόσωπα δημοσίου δικαίου υποχρεούνται να υπο¬ 
βοηθούν το έργο της Επιτροπής Ανταγωνισμού, ύστερα 
από σχετική αίτηση του Προέδρου της, παρέχοντας ιδίως 
τη συνδρομή τους στο πλαίσιο της διεξαγωγής των ερευ¬ 
νών κατά το άρθρο 26 με τη συλλογή και παροχή πληροφο¬ 
ριών και στοιχείων σχετικά με: 

α) την εξέλιξη, διάρθρωση και τις τάσεις της εγχώριας κα¬ 
τανάλωσης, την οργάνωση και δομή κλάδων της αγοράς, 
καθώς και τις συνθήκες ανταγωνισμού κάθε κλάδου, 
β) την κατάρτιση πινάκων διακλαδικών κοστολογικών 
σχέσεων και δεικτών, 

γ) την παρακολούθηση του βαθμού συγκέντρωσης των 
επιχειρήσεων, κατά κλάδο οικονομικής δραστηριότητας ή 
την ύπαρξη εναρμονισμένων πρακτικών και τη διερεύνηση 
καταχρηστικής συμπεριφοράς της δεσπόζουσας θέσης ή 
της σχέσης οικονομικής εξάρτησης επιχειρήσεων, 
δ) την παρακολούθηση της εκτέλεσης των αποφάσεων 
της Επιτροπής Ανταγωνισμού, των υπουργικών αποφάσε¬ 
ων που εκδίδονται κατά τα άρθρα 3 και 4γ, καθώς και δικα¬ 
στικών αποφάσεων που εκδίδονται στις περιπτώσεις προ¬ 
σβολής των προηγούμενων αποφάσεων.» 

Άρθρο 12 

Στην παρ. 1 του άρθρου 8γτου ν. 703/1977 προστίθενται 
περιπτώσεις ε' και στ' ως εξής: 

«ε) ασκεί τις εξουσίες που προβλέπονται στο άρθρο 4δ, 
στ) αποφασίζει, με την επιφύλαξη των περιπτώσεων 
ιστ'και ιζ' της παραγράφου 2 του άρθρου 8β, για τη διενέρ¬ 
γεια αυτεπάγγελτων ελέγχων από τη Γενική Διεύθυνση 
Ανταγωνισμού.» 

Άρθρο 13 

1. Ηπαρ. 1 του άρθρου 8δ του ν. 703/1977 αντικαθίσταται 
ως εξής: 

«1. Στην Επιτροπή Ανταγωνισμού λειτουργεί Γ ενική Διεύ¬ 
θυνση Ανταγωνισμού της οποίας προΐσταται Γ ενικός Διευ¬ 
θυντής. Η Γενική Διεύθυνση Ανταγωνισμού αποτελείται 
από δύο (2) Διευθύνσεις, μία (1) Διεύθυνση Νομικών Υπη¬ 
ρεσιών και μία (1) Διεύθυνση Διοικητικής και Οικονομικής 
Υποστήριξης. Ο Γ ενικός Διευθυντής ασκεί καθήκοντα διεύ¬ 
θυνσης και εποπτείας εν γένει της Γενικής Διεύθυνσης 
Ανταγωνισμού, για την ομαλή και αποδοτική λειτουργία 
της. Διορίζεται με απόφαση του Υπουργού Ανάπτυξης, 
ύστερα από γνώμη της Επιτροπής Ανταγωνισμού, μετριετή 
θητεία, η οποία μπορεί να ανανεώνεται για ίσο χρονικό διά¬ 
στημα μία ή περισσότερες φορές. Η θέση του Γενικού Δι- 

ευθυντή μπορεί να πληρούται και με μετάταξη ή απόσπαση, 
κατά παρέκκλιση από τις σχετικές διατάξεις της κείμενης 
νομοθεσίας, με κοινή απόφαση του Υπουργού Ανάπτυξης 
και του αρμόδιου κατά περίπτωση Υπουργού. Για τη μετά¬ 
ταξη ή την απόσπαση δεν απαιτείται η γνώμη του Υπηρε¬ 
σιακού Συμβουλίου της υπηρεσίας από την οποία μετατάσ¬ 
σεται ή αποσπάται ο υπάλληλος. 

Ο Γ ενικός Διευθυντής λαμβάνει τις κάθε είδους αποδοχές, 
προσαυξήσεις καιλοιπές παροχές που προβλέπονταιγιατους 
Γ ενικούς Διευθυντές των Κεντρικών Υπηρεσιών Υπουργείων. 

Μετά τη λήξη της θητείας του και εφόσον ο Γ ενικός Διευ¬ 
θυντής ανήκει στο προσωπικό της Γενικής Διεύθυνσης 
Ανταγωνισμού και έχει διατελέσει Διευθυντής για μια τριε¬ 
τία, διατηρεί το βαθμό του Διευθυντή και ασκεί καθήκοντα 
τα οποία καθορίζονται από τον Πρόεδρο της Επιτροπής, 
ανάλογα με τις υπηρεσιακές ανάγκες.» 

2. (α) Η παρ. 2 του άρθρου 8δ του ν. 703/1977 αντικαθί¬ 
σταται ως εξής: 

«2. Η οργάνωση και η διάρθρωση της Γενικής Διεύθυνσης 
Ανταγωνισμού σε Διευθύνσεις, Τ μήματα και Γ ραφεία, οι αρ¬ 
μοδιότητες αυτών και ο τρόπος πρόσληψης ή επιλογής του 
Γ ενικού Διευθυντή, των Διευθυντών και των Προϊσταμένων 
των Τμημάτων και Γραφείων, τα προσόντα του προσωπι¬ 
κού, ο αριθμός των θέσεων του προσωπικού, η κατανομή 
αυτών σε κλάδους και ειδικότητες και κάθε άλλη αναγκαία 
λεπτομέρεια καθορίζονται με προεδρικό διάταγμα, το 
οποίο εκδίδεται μετά από πρόταση των Υπουργών Εσωτε¬ 
ρικών, Δημόσιας Διοίκησης και Αποκέντρωσης και Ανάπτυ¬ 
ξης, ύστερα από γνώμη της Επιτροπής Ανταγωνισμού. 

Ο αριθμός των θέσεωντου προσωπικού κάθε κατηγορίας 
ορίζεται στις εκατό (100). Η αύξηση του αριθμού των θέσε¬ 
ων γίνεται με προεδρικό διάταγμα, κατά τα οριζόμενα στο 
πρώτο εδάφιο και σε καμία περίπτωση δεν μπορεί να υπερ- 
βεί τις εκατόν πενήντα (150).» 

3. (α) Το δεύτερο εδάφιο της παρ. 3 του άρθρου 8δ του ν. 
703/1977 αντικαθίσταται ως εξής: 

«Η μετάταξη και η απόσπαση διενεργούνται με κοινή από¬ 
φαση των Υπουργών Ανάπτυξης, Εσωτερικών, Δημόσιας 
Διοίκησης και Αποκέντρωσης και του αρμόδιου κατά περί¬ 
πτωση Υπουργού, χωρίς γνώμη υπηρεσιακού ή άλλου συμ¬ 
βουλίου, κατά παρέκκλιση από τις κείμενες γενικές και ειδι¬ 
κές διατάξεις. Οι μετατασσόμενοι εντάσσονται, με την ίδια 
απόφαση, στο βαθμό της θέσης όπου μετατάσσονται και, 
αν η θέση αυτή ανήκει στους ενιαίους βαθμούς του Υπαλ¬ 
ληλικού Κώδικα (ν. 2683/1999, ΦΕΚ 19 Α'), εντάσσονται με 
βάση το βαθμό που κατέχουν, διαφορετικά με βάση το συ¬ 
νολικό χρόνο υπηρεσίας τους έως τον τελευταίο ενιαίο βαθ¬ 
μό της θέσης.» 

(β) Μετά το τέταρτο εδάφιο της παρ. 3 του άρθρου 8δτου 
ν. 703/1977 προστίθεται πέμπτο εδάφιο ως εξής: 

«Η απόσπαση υπαλλήλου μπορεί να διακοπεί, μετά από 
εισήγηση της Επιτροπής Ανταγωνισμού, σε περίπτωση που 
οι ανάγκες της Γ ενικής Διεύθυνσης Ανταγωνισμού, για τις 
οποίες έγινε η απόσπαση του συγκεκριμένου υπαλλήλου, 
μπορούν να καλυφθούν από το προσωπικό της.» 

4. Η παρ. 5του άρθρου 8δτου ν. 703/1977 αντικαθίσταται 
ως εξής: 

«5. (α) Το Υπηρεσιακό Συμβούλιο του προσωπικού της 
Γενικής Διεύθυνσης Ανταγωνισμού συγκροτείται με από¬ 
φαση του Προέδρου της Επιτροπής από δύο (2) μέλη της 
Επιτροπής, που εκλέγονται από την Ολομέλεια αυτής, από 
τα οποία το ένα ορίζεται Πρόεδρος, από τον Γενικό Διευθυ¬ 
ντή και από δύο (2) αιρετούς εκπροσώπους του προσωπι¬ 
κού, με βαθμό τουλάχιστον Β'. Οι ανωτέρω ορίζονται με 
τους αναπληρωτές τους. Με απόφαση της Επιτροπής Αντα¬ 


γωνισμού ορίζεται αναπληρωτής του Γενικού Διευθυντή ο 
Προϊστάμενος μιας από τις Διευθύνσεις της Γενικής Διεύ¬ 
θυνσης Ανταγωνισμού. 

(β) Το Δευτεροβάθμιο Πειθαρχικό Συμβούλιο συγκροτεί¬ 
ται από τρία (3) μέλη της Επιτροπής Ανταγωνισμού που 
εκλέγονται από την Ολομέλεια αυτής και από τα οποία το 
ένα ορίζεται Πρόεδρος και δύο (2) αιρετούς εκπροσώπους 
των υπαλλήλων με βαθμό τουλάχιστον Β'. Οι ανωτέρω ορί¬ 
ζονται με τους αναπληρωτές τους. 

Κατά τα λοιπά εφαρμόζονται, αναλόγως, οι διατάξεις του 
ισχύοντος Υπαλληλικού Κώδικα (ν. 2683/1999) για τα Υπη¬ 
ρεσιακά Συμβούλια και το Δευτεροβάθμιο Πειθαρχικό Συμ¬ 
βούλιο.» 

5. Η παρ. 6 του άρθρου 8δτου ν. 703/1977 τροποποιείται 
ως εξής: 

«6. Οι θέσεις των Προϊσταμένων των Διευθύνσεων, Τμη¬ 
μάτων και Γραφείων της Γενικής Διεύθυνσης Ανταγωνι¬ 
σμού της Επιτροπής Ανταγωνισμού μπορεί να καταλαμβά¬ 
νονται από προσωπικό της Επιτροπής Ανταγωνισμού που 
υπηρετεί σε αυτήν με απόσπαση.» 

Άρθρο 14 

Το άρθρο δετού ν. 703/1977, όπως ισχύει, αντικαθίσταται 
ως εξής: 

«Άρθρο 8ε 

Γνωμοδοτικές Αρμοδιότητες 
της Επιτροπής Ανταγωνισμού 

1. Η Επιτροπή Ανταγωνισμού παρέχει τη γνώμη της για 
θέματα της αρμοδιότητάς της, ύστερα από αίτημα που υπο¬ 
βάλλει ο Υπουργός Ανάπτυξης ή οποιοσδήποτε άλλος, κα¬ 
τά περίπτωση, αρμόδιος Υπουργός ή ενώσεις επιμελητη¬ 
ρίων και ενώσεις εμπορικών και βιομηχανικών συλλόγων. 

2. Η Επιτροπή Ανταγωνισμού γνωμοδοτεί επί προτάσεων 
τροποποίησης του παρόντος νόμου, ύστερα από αίτηση 
του Υπουργού Ανάπτυξης.» 

Άρθρο 15 

Το άρθρο 8σττου ν. 703/1977 αντικαθίσταται ως εξής: 

«Η Επιτροπή Ανταγωνισμού συνεργάζεται με τις ρυθμι¬ 
στικές ή άλλες αρχές που ασκούν έλεγχο σε συγκεκριμέ¬ 
νους τομείς της εθνικής οικονομίας και, στο πλαίσιο των αρ¬ 
μοδιοτήτων της, διατυπώνει, ύστερα από σχετικό αίτημα 
των πιο πάνω αρχών, τη γνώμη της για θέματα πολιτικής 
ανταγωνισμού στους τομείς αυτούς.» 

Άρθρο 16 

1. Ο τίτλος του άρθρου 9 του ν. 703/1977 αντικαθίσταται 
ως εξής: 

«Εξουσίες της Επιτροπής επί παραβάσεων του παρό¬ 
ντος.» 

2. Η παρ. 1 του άρθρου 9 του ν. 703/1977, όπως ισχύει, 
αντικαθίσταται ως εξής: 

«1. Η Επιτροπή Ανταγωνισμού αν, μετά από σχετική έρευ¬ 
να που διεξάγεται είτε αυτεπαγγέλτως είτε κατόπιν καταγ¬ 
γελίας ή αίτησης του Υπουργού Ανάπτυξης, διαπιστώσει 
παράβαση της παρ. 1 του άρθρου 1 και των άρθρων 2, 2α 
και 5 ή των άρθρων 81 και82τηςΣυνθήκηςτης Ευρωπαϊκής 
Κοινότητας, μπορεί με απόφασή της: 

α) να υποχρεώσει τις ενδιαφερόμενες επιχειρήσεις ή τις 
ενώσεις επιχειρήσεων να παύσουντην παράβαση και να πα¬ 
ραλείπουν αυτή στο μέλλον, 

β) να αποδέχεται, εκ μέρους των ενδιαφερομένων επιχει¬ 
ρήσεων ή ενώσεων επιχειρήσεων, την ανάληψη δεσμεύσε¬ 
ων, με τις οποίες θα παύει η παράβαση, και να καθιστά τις 
δεσμεύσεις αυτές υποχρεωτικές για τις επιχειρήσεις, 




ΦΕΚ188 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3053 


γ) να επιβάλει μέτρα συμπεριφοράς ή διαρθρωτικού χα¬ 
ρακτήρα, τα οποία πρέπει να είναι αναγκαία και πρόσφορα 
για την παύση της παράβασης και ανάλογα με το είδος και 
τη βαρύτητα αυτής. Μέτρα διαρθρωτικού χαρακτήρα επι¬ 
τρέπεται να επιβάλλονται μόνο στην περίπτωση που είτε 
δεν υφίστανται εξίσου αποτελεσματικά μέτρα συμπεριφο¬ 
ράς είτε όλα τα εξίσου αποτελεσματικά μέτρα συμπεριφο¬ 
ράς είναι ενδεχομένως οχληρότερα από τα μέτρα διαρ¬ 
θρωτικού χαρακτήρα, 

δ) να απευθύνει συστάσεις σε περίπτωση παράβασης των 
άρθρων 1,2 και 2α, όπως προστίθενται με τον παρόντα νόμο 
703/1977 και να απειλήσειπρόστιμο ή χρηματική ποινή ή καιτα 
δύο, σε περίπτωση συνέχισης ή επανάληψης της παράβασης, 

ε) να θεωρήσει ότι κατέπεσε το πρόστιμο ή η χρηματική 
ποινή ή καιτα δύο, όταν με απόφασή της βεβαιώνεται η συ¬ 
νέχιση ή επανάληψη της παράβασης, 

στ) να επιβάλει πρόστιμο στις επιχειρήσεις ή ενώσεις επι¬ 
χειρήσεων που υπέπεσαν στην παράβαση.» 

3. Μετά την παρ. 3 του άρθρου 9 του ν. 703/1977 προστί¬ 
θεται νέα παράγραφος 4, ως εξής: 

«4. Η Επιτροπή Ανταγωνισμού καθορίζει, με απόφασή της, 
τους όρους και τις προϋποθέσεις απαλλαγής ή μείωσης των 
προστίμων που επιβάλλονται σε βάρος επιχειρήσεων οι 
οποίες συμβάλλουν στη διερεύνηση παραβάσεων των δια¬ 
τάξεων του παρόντος νόμου. Η υπαγωγή της οικείας επιχεί¬ 
ρησης στο πρόγραμμα επιείκειας αίρει το αξιόποινο για τα 
πρόσωπα που αναφέρονται στην παρ. 1 του άρθρου 29. 

Τα προηγούμενα εδάφια δεν εφαρμόζονται σε επιχειρή¬ 
σεις, οι οποίες προβαίνουν σε καταχρηστική εκμετάλλευση 
δεσπόζουσας θέσης.» 

4. Η παρ. 4 του άρθρου 9 του ν. 703/1977 αναριθμείται ως 
παράγραφος 5 και το πρώτο εδάφιο αντικαθίσταται ως εξής: 

«5. Η Επιτροπή Ανταγωνισμού είναι αποκλειστικώς αρμό¬ 
δια να λαμβάνει ασφαλιστικά μέτρα αυτεπαγγέλτως ή ύστε¬ 
ρα από αίτηση του Υπουργού Ανάπτυξης, όταν πιθανολο¬ 
γείται παράβαση των άρθρων 1,2,2α και 5 ή των άρθρων 81 
και 82 της Συνθήκης της Ευρωπαϊκής Κοινότητας και συ¬ 
ντρέχει επείγουσα περίπτωση για την αποτροπή άμεσα επι¬ 
κείμενου κινδύνου ανεπανόρθωτης βλάβης στο δημόσιο 
συμφέρον.» 

5. Μετά την παρ. 5 του άρθρου 9 του ν. 703/1977, όπως 
αναριθμήθηκε, προστίθεται νέα παράγραφος 6, ως εξής: 

«6. Στην περίπτωση της παραγράφου 1 στοιχείο β'η από¬ 
φαση της Επιτροπής μπορεί να εκδοθεί για συγκεκριμένο 
χρονικό διάστημα, εφόσον αιτιολογείται επαρκώς ότι δεν 
συντρέχουν πλέον λόγοι για περαιτέρω δράση αυτής. Η 
Επιτροπή μπορεί, ύστερα από αίτημα που υποβάλλει κάθε 
ενδιαφερόμενος ή αυτεπαγγέλτως, να κινήσει εκ νέου τη 
διαδικασία όταν: 

- υπήρξε ουσιαστική μεταβολή των γεγονότων στα οποία 
βασίσθηκε η απόφαση, ή 

- οι εμπλεκόμενες επιχειρήσεις αθετήσουν τις δεσμεύ¬ 
σεις που έχουν αναλάβει, ή 

- η απόφαση βασίσθηκε σε ελλιπείς, ανακριβείς ή παραπλα¬ 
νητικές πληροφορίες των ενδιαφερομένων επιχειρήσεων.» 

6. Η παράγραφος 5 αναριθμείται ως παράγραφος 7. 

Άρθρο 17 

Το άρθρο 11ατου ν. 703/1977 αντικαθίσταται ως εξής: 

«Άρθρο 11α 

Συνοπτική διαδικασία επί γνωστοποιήσεων 
και καταγγελιών 

Προφανώς αβάσιμες καταγγελίες για παραβάσεις των 
άρθρων 1 παράγραφοι 1,2, 2α και 5 και των άρθρων 81 και 


82 της Συνθήκης της Ευρωπαϊκής Κοινότητας, οι οποίες 
υποβάλλονται μόνο στην Επιτροπή Ανταγωνισμού και όχι 
και σε Αρχή Ανταγωνισμού άλλου Κράτους- Μέλους της Ευ¬ 
ρωπαϊκής Ένωσης, καθώς και γνωστοποιήσεις που πραγ¬ 
ματοποιούνται σύμφωνα με τις παραγράφους 1 και 3 του 
άρθρου 21 και αναφέρονται σε επιχειρηματικές συμπερι¬ 
φορές, οι οποίες προφανώς δεν επηρεάζουν τον ανταγωνι¬ 
σμό και υποβάλλονται επίσης μόνο στην Επιτροπή Ανταγω¬ 
νισμού, μπορεί να τίθενται στο αρχείο, ύστερα από εισήγη¬ 
ση της Γ ενικής Διεύθυνσης Ανταγωνισμού, χωρίς συζήτηση 
ενώπιον της Επιτροπής Ανταγωνισμού με αιτιολογημένη 
απόφαση τριμελούς επιτροπής. Η Επιτροπή αυτή αποτε- 
λείται από τον Πρόεδρο και δύο μέλη της Επιτροπής Αντα¬ 
γωνισμού που ορίζονται προς τούτο, με τους αναπληρωτές 
τους, από την Ολομέλεια της Επιτροπής Ανταγωνισμού, κα¬ 
τά το πρώτο δεκαπενθήμερο κάθε ημερολογιακού έτους, 
για το έτος αυτό. Στο τέλος του έτους, ο Πρόεδρος ενημε¬ 
ρώνει την Ολομέλεια για τον αριθμό και τη φύση των υπο¬ 
θέσεων που τέθηκαν στο αρχείο κατά το έτος αυτό.» 

Άρθρο 18 

Μετά το άρθρο 11 α του ν. 703/1977 προστίθεται νέο άρ¬ 
θρο Ιίβως εξής: 

«Άρθρο 11β 

Άρση αρμοδιότητας, αναστολή ή περάτωση διαδικασίας 

1. Η κίνηση διαδικασίας από την Ευρωπαϊκή Επιτροπή, με 
σκοπό την έκδοση απόφασης κατ’ εφαρμογή του κεφαλαί¬ 
ου III του Κανονισμού 1/2003, στερεί από την Επιτροπή 
Ανταγωνισμού την αρμοδιότητά της να εφαρμόζει τα άρ¬ 
θρα 81 και 82 της Συνθήκης της Ευρωπαϊκής Κοινότητας. 

2. Η Επιτροπή Ανταγωνισμού, στις περιπτώσεις που η ίδια 
ή Αρχή Ανταγωνισμού άλλου Κράτους-Μέλους της Ευρω¬ 
παϊκής Ένωσης, στο πλαίσιο εφαρμογής των άρθρων 81 ή 
82 της Συνθήκης της Ευρωπαϊκής Κοινότητας έχουν επιλη- 
φθεί, κατόπιν καταγγελίας ή αυτεπαγγέλτως, υπόθεσης 
που αφορά συμφωνία μεταξύ επιχειρήσεων, απόφαση ένω¬ 
σης επιχειρήσεων ή πρακτική επιχείρησης ή επιχειρήσεων, 
μπορεί ή να απορρίψει την καταγγελία ή να τερματίσει, για 
το λόγο αυτόν, τη διαδικασία που κινήθηκε αυτεπαγγέλτως 
ή να αναστείλει τη διαδικασία ή να προχωρήσει κανονικά 
στη συζήτηση της υπόθεσης, εκδίδοντας απόφαση επί της 
ουσίας.» 

Άρθρο 19 

Εθνική Αρχή Ανταγωνισμού 

Στο άρθρο 13β προστίθεται παράγραφος 3 ως εξής: «3. 
Οι αρχές ανταγωνισμού της Επιτροπής της Ευρωπαϊκής 
Ένωσης και η Επιτροπή της Ευρωπαϊκής Ένωσης, νοούνται 
ως Ευρωπαϊκή Επιτροπή.» 

Άρθρο 20 

Στο τέλος της παρ. 4του άρθρου 14 του ν. 703/1977, προ¬ 
στίθεται παράγραφος 5, ως εξής: 

«5. Για το παραδεκτό της συζήτησης των προσφυγών που 
ασκούνται κατά των αποφάσεων της Επιτροπής Ανταγωνι¬ 
σμού με τις οποίες επιβάλλονται πρόστιμα, απαιτείται η κα¬ 
τάθεση παράβολου ποσού ίσου με το είκοσι τοις εκατό 
(20%) του επιβαλλόμενου προστίμου, το οποίο δεν μπορεί 
να υπερβείτο ποσό των 100.000 ευρώ.» 

Άρθρο 21 

1. Η παρ. 2 του άρθρου 18 του ν. 703/1977 αντικαθίσταται 
ως εξής: 

«2. Με εξαίρεση την περίπτωση της παραγράφου 3 του 
άρθρου 1 και με την επιφύλαξη των διατάξεων της προη¬ 
γούμενης παραγράφου, τα δικαστήρια κάθε δικαιοδοσίας 

μπορούν να κρίνουν παρεμπιπτόντως το κύρος των συμφω¬ 
νιών και αποφάσεων, καθώς και την ύπαρξη απαγορευμέ¬ 
νης εναρμονισμένης πρακτικής κατά την παράγραφο 1 του 
άρθρου 1 ή κατά το άρθρο 81 της Συνθήκης της Ευρωπαϊ¬ 
κής Κοινότητας ή την καταχρηστική εκμετάλλευση δεσπό¬ 
ζουσας θέσης κατά το άρθρο 2 ή κατά το άρθρο 82 της Συν¬ 
θήκης της Ευρωπαϊκής Κοινότητας ή την καταχρηστική εκ¬ 
μετάλλευση σχέσης οικονομικής εξάρτησης κατά το άρθρο 
2α. Από την κρίση αυτή δεν δεσμεύονται η Επιτροπή Αντα¬ 
γωνισμού, το Διοικητικό Εφετείο Αθηνών και το Συμβούλιο 
της Επικράτειας, όταν κρίνουν με βάση τις διατάξεις του πα¬ 
ρόντος νόμου.» 

2. Μετά την παρ. 2 του άρθρου 18 του ν. 703/1977, προ¬ 
στίθεται παράγραφος 3, ως εξής: 

«3. Τα δικαστήρια κάθε δικαιοδοσίας, τα οποία εφαρμό¬ 
ζουν κατά την προηγούμενη παράγραφο τα άρθρα 81 και 82 
της Συνθήκης της Ευρωπαϊκής Κοινότητας, μπορούν να ζη¬ 
τούν από την Ευρωπαϊκή Επιτροπή να διαβιβάσει σε αυτά 
πληροφορίες που κατέχει ή να διατυπώσει τη γνώμη της επί 
ζητημάτων που άπτονταιτης εφαρμογής της κοινοτικής νο¬ 
μοθεσίας περί ανταγωνισμού. Μπορούν επίσης να ζητούν 
από την Επιτροπή Ανταγωνισμού να διατυπώνει τη γνώμη 
της επί των ανωτέρω ζητημάτων.» 

Άρθρο 22 

Η παρ. 4 του άρθρου 22 του ν. 703/1977 αντικαθίσταται 
ως εξής: 

«4. Με τη γνωστοποίηση υποβάλλεται ταυτόχρονα η αίτη¬ 
ση αρνητικής πιστοποίησης σύμφωνα με την παράγραφο 1 
του άρθρου 11. Αίτηση για την εφαρμογή της παραγράφου 
3 του άρθρου 1 υποβάλλεται οποτεδήποτε, εφόσον έχει 
προηγηθεί προσήκουσα γνωστοποίηση.» 

Άρθρο 23 

Το άρθρο 23 του ν. 703/1977 αντικαθίσταται ως εξής: 

«Άρθρο 23 

Συνέπειες γνωστοποίησης 

Η γνωστοποίηση σύμβασης, σύμπραξης ή πρακτικής που 
γίνεται κατά το άρθρο 21 δεν έχει ως αποτέλεσμα την υπο¬ 
χρεωτική εξέτασή της από την Επιτροπή Ανταγωνισμού. Η 
Επιτροπή Ανταγωνισμού μπορεί να διεξάγει έρευνα για συ¬ 
γκεκριμένη γνωστοποίηση οποτεδήποτε είτε αυτεπαγγέλ- 
τως είτε κατόπιν καταγγελίας και να ζητεί, για το σκοπό της 
έρευνας, την προσκόμιση πρόσθετων στοιχείων και την πα¬ 
ροχή διευκρινίσεων από τα εμπλεκόμενα μέρη. Συμπράξεις 
που γνωστοποιούνται σύμφωνα με τις διατάξεις του άρ¬ 
θρου 21 δεν λογίζονται προσωρινά έγκυρες.» 

Άρθρο 24 

Το άρθρο 24 του ν. 703/1977 αντικαθίσταται ως εξής: 

«Άρθρο 24 

Καταγγελία 

1. Κάθε φυσικό ή νομικό πρόσωπο έχει το δικαίωμα να κα¬ 
ταγγέλλει παραβάσεις των παραγράφων 1 και 2 του άρ¬ 
θρου 1, του άρθρου 2α καιτηςπαρ. 10του άρθρου 5, καθώς 
και των άρθρων 81 και 82 της Συνθήκης της Ευρωπαϊκής 
Κοινότητας. 

2. Οι δημόσιοι υπάλληλοι, οι υπάλληλοι νομικών προσώ¬ 
πων δημοσίου δικαίου, οι εργαζόμενοι σε δημόσιες επιχει¬ 
ρήσεις ή επιχειρήσεις κοινής ωφέλειας και οι εντεταλμένοι 
προσκαίρως την άσκηση δημόσιας υπηρεσίας οφείλουν να 
ανακοινώνουν, χωρίς υπαίτια καθυστέρηση, στην Επιτροπή 
Ανταγωνισμού, ό,τι περιέρχεται στη γνώση τους με οποιον- 
δήποτε τρόπο και σχετίζεται με την παράβαση των παρα¬ 


γράφων 1 και 2 του άρθρου 1, του άρθρου 2α και της παρ. 
10 του άρθρου 5 του παρόντος νόμου, καθώς και των άρ¬ 
θρων 81 και 82 της Συνθήκης της Ευρωπαϊκής Κοινότητας. 
Όσοι δεν εκπληρώνουν την υποχρέωση του προηγούμενου 
εδαφίου τιμωρούνται με φυλάκιση μέχρι έξι (6) μηνών ή 
χρηματική ποινή από τριακόσια (300) μέχρι χίλια πεντακό¬ 
σια (1.500) ευρώ. 

3. Οι γραμματείς των δικαστηρίων οφείλουν να αποστέλ¬ 
λουν, ατελώς, αντίγραφατων αποφάσεων με τις οποίες εφαρ¬ 
μόζονται διατάξεις του παρόντος νόμου καιτων άρθρων 81 και 
82 της Συνθήκης της Ευρωπαϊκής Κοινότητας στη Γενική Δι¬ 
εύθυνση Ανταγωνισμού της Επιτροπής Ανταγωνισμού υπέχο- 
ντες, σε περίπτωση παράλειψης, πειθαρχική ευθύνη. Η Επι¬ 
τροπή Ανταγωνισμού μεριμνά για την άμεση αποστολή των 
ανωτέρω αποφάσεων στην Ευρωπαϊκή Επιτροπή. 

4. Η Επιτροπή Ανταγωνισμού υποχρεούται να εκδώσει 
απόφαση μέσα σε έξι (6) μήνες από την ημερομηνία υποβο¬ 
λής της καταγγελίας ή του αιτήματος του Υπουργού Ανά¬ 
πτυξης. Σε εξαιρετικές περιπτώσεις και όταν η υπόθεση 
χρήζειπεραιτέρω έρευνας, η Επιτροπή Ανταγωνισμού μπο¬ 
ρεί να παρατείνει την προθεσμία αυτή, το ανώτερο, μέχρι 
δύο (2) μήνες.» 

Άρθρο 25 

1. Η παρ. 2 του άρθρου 26 του ν. 703/1977 αντικαθίσταται 
ως εξής: 

«2. Γιατη διαπίστωση των παραβάσεων των παραγράφων 
1 και 2 του άρθρου 1 και των άρθρων 2α και 4 έως 4στ και 
για την εφαρμογή του άρθρου 5, καθώς και για τη διαπί¬ 
στωση παραβάσεων των άρθρων 81 και 82 της Συνθήκης 
της Ευρωπαϊκής Κοινότητας, οι εντεταλμένοι υπάλληλοι 
της Γενικής Διεύθυνσης Ανταγωνισμού της Επιτροπής 
Ανταγωνισμού, έχοντας εξουσίες φορολογικού ελεγκτή, 
μπορούν, ιδίως: 

α) να ελέγχουν κάθε είδους και κατηγορίας βιβλία, στοι¬ 
χεία και λοιπά έγγραφα των επιχειρήσεων και ενώσεων επι¬ 
χειρήσεων, ανεξαρτήτως της μορφής αποθήκευσής τους, 
και οπουδήποτε και εάν αυτά φυλάσσονται, και να λαμβά¬ 
νουν αντίγραφα ή αποσπάσματά τους, 

β) να ενεργούν έρευνες στα γραφεία καιτους λοιπούς χώ¬ 
ρους και τα μεταφορικά μέσα των επιχειρήσεων ή ενώσεων 
επιχειρήσεων, 

γ) να σφραγίζουν οποιονδήποτε επαγγελματικό χώρο, βι¬ 
βλία ή έγγραφα, κατά την περίοδο που διενεργείται ο έλεγ¬ 
χος και στο μέτρο των αναγκών αυτού, 

δ) να ενεργούν έρευνες στις κατοικίες των επιχειρημα¬ 
τιών, διοικητών, διευθυνόντων συμβούλων, διαχειριστών 
και γενικά εντεταλμένων τη διοίκηση ή διαχείριση προσώ¬ 
πων, καθώς και του προσωπικού των επιχειρήσεων ή ενώ¬ 
σεων επιχειρήσεων, εφόσον υπάρχουν εύλογες υπόνοιες, 
ότι φυλάσσονται εκεί βιβλία ή άλλα έγγραφα που συνδέο¬ 
νται με την επιχείρηση και το αντικείμενο του ελέγχου, 

ε) να λαμβάνουν, κατά την κρίση τους, ένορκες ή ανώμο- 
τες καταθέσεις, με την επιφύλαξη των διατάξεων του άρ¬ 
θρου 212 του Κώδικα Ποινικής Δικονομίας (Κ.Π.Δ.), και να 
ζητούν από κάθε αντιπρόσωπο ή μέλος του προσωπικού 
της επιχείρησης ή ένωσης επιχειρήσεων, επεξηγήσεις για 
τα γεγονότα ή τα έγγραφα που σχετίζονται με το αντικείμε¬ 
νο και το σκοπό του ελέγχου και να καταγράφουν τις σχετι¬ 
κές απαντήσεις. 

Κατά την άσκηση των εξουσιών τους σύμφωνα με τα ανω¬ 
τέρω υπό στοιχεία α' έως δ', οι υπάλληλοι Γ ενικής Διεύθυν¬ 
σης Ανταγωνισμού τηρούν τις διατάξεις του άρθρου 9 του 
Συντάγματος για το άσυλο της κατοικίας.» 

8. Η παράγραφος 4 του άρθρου 26 του ν. 703/1977 αντι¬ 
καθίσταται ως εξής: 

«4.0 Πρόεδροςτης Επιτροπής ή ο εξουσιοδοτημένος από 
αυτόν Γενικός Διευθυντής ή Διευθυντής της Γενικής Διεύ¬ 
θυνσης Ανταγωνισμού της Επιτροπής Ανταγωνισμού, μπο¬ 
ρούν να ζητούν, εγγράφως, τη συνδρομή των δημόσιων αρ¬ 
χών και υπηρεσιών, των οργανισμών τοπικής αυτοδιοίκησης 
πρώτου και δεύτερου βαθμού και των νομικών προσώπων 
δημοσίου δικαίου, για τη διεξαγωγή των ερευνών που ανα- 
φέρονται στα στοιχεία α' έως ε'της παραγράφου 2.» 

3. Η παράγραφος 7 του άρθρου 26 του ν. 703/1977 αντι¬ 
καθίσταται ως εξής: 

«7. Σε περίπτωση άρνησης ή παρεμπόδισης με οποιονδή- 
ποτε τρόπο των εντεταλμένων υπαλλήλων της Γ ενικής Δι¬ 
εύθυνσης Ανταγωνισμού ή των εντεταλμένων οργάνων της 
Ευρωπαϊκής Επιτροπής στην άσκηση των καθηκόντων 
τους, αυτοί μπορούν να ζητούν τη συνδρομή των εισαγγε- 
λικών αρχών και κάθε άλλης αρμόδιας αρχής. Η συνδρομή 
αυτή μπορεί να ζητηθεί και προληπτικά.» 

Άρθρο 26 

Αναπροσαρμογή προστίμων, χρηματικών ποινών, 
παραβολών και τελών 

Τα πρόστιμα, οι χρηματικές ποινές, τα παράβολα και τα 
τέλη, που προβλέπονται από τις διατάξειςτου ν. 703/1977, 
αναπροσαρμόζονται ως εξής: 

1. Το πρόστιμο που επιβάλλεται με την παράγραφο 4 του 
άρθρου 4β, σε δεκαπέντε χιλιάδες (15.000) ευρώ. 

2. Το πρόστιμο που επιβάλλεται με την παράγραφο 1 του 
άρθρου 4ε, σε τριάντα χιλιάδες (30.000) ευρώ. Η χρηματική 
ποινή που επιβάλλεται με την παράγραφο 4 του ίδιου άρ¬ 
θρου σε δέκα χιλιάδες (10.000) ευρώ. 

3. Η χρηματική ποινή που επιβάλλεται με την παράγραφο 
2 του άρθρου 9, σε δέκα χιλιάδες (10.000) ευρώ. Η χρημα¬ 
τική ποινή που επιβάλλεται με την παράγραφο 6 του ίδιου 
άρθρου, σε πέντε χιλιάδες (5.000) ευρώ. 

4. Το πρόστιμο που επιβάλλεται με την παράγραφο 2 στοιχ. 
β'του άρθρου 21 σε δεκαπέντε χιλιάδες (15.000) ευρώ. 

5. Το πρόστιμο που επιβάλλεται μετηνπαράγραφο 2 στοι¬ 
χείο α'του άρθρου 25 σε δεκαπέντε χιλιάδες (15.000) ευρώ 
με ανώτατο όριο το 1% του κύκλου εργασιών, όπως αυτός 
υπολογίζεται σύμφωνα με το άρθρο 4στ. 

6. Το πρόστιμο που επιβάλλεται με την παράγραφο 6 του 
άρθρου 26 σε δεκαπέντε χιλιάδες (15.000) ευρώ με ανώτα¬ 
το όριο τα εκατό χιλιάδες (100.000) ευρώ. 

7. Η χρηματική ποινή που επιβάλλεται με την παράγραφο 
4 στοιχ. α' του άρθρου 27 σε χίλια (1.000) με ανώτατο όριο 
τα δέκα χιλιάδες (10.000) ευρώ. Η χρηματική ποινή που επι¬ 
βάλλεται με την παράγραφο 5 του ίδιου άρθρου σε χίλια πε¬ 
ντακόσια (1.500) με ανώτατο όριο τα δεκαπέντε χιλιάδες 
(15.000) ευρώ. 

8. Η χρηματική ποινή που επιβάλλεται με την παράγραφο 
2 του άρθρου 29 σε πέντε χιλιάδες (5.000) με ανώτατο όριο 
τα δεκαπέντε χιλιάδες (15.000) ευρώ. 

9. Τα ποσά των παραβολών που ορίζονται στο άρθρο 31 
αναπροσαρμόζονται ως εξής: 

α) Στο ποσό των τριακοσίων (300) ευρώ για τις αναφερό- 
μενες στην παράγραφο 1 του άρθρου αυτού γνωστοποιή¬ 
σεις κατά το άρθρο 21, για τις αιτήσεις κατά το άρθρο 10 πε¬ 
ρί εφαρμογής της παραγράφου 3 του άρθρου 1 ή της ανανέ¬ 
ωσης της σχετικής απόφασης της Επιτροπής Ανταγωνισμού 
και για την αίτηση χορήγησης αρνητικής πιστοποίησης κατά 
το άρθρο 11. 

β) Στο ποσό των χιλίων πενήντα (1.050) ευρώ για τις ανα- 
φερόμενες στην παράγραφο 1 του άρθρου αυτού γνωστο¬ 
ποιήσεις και για τις αιτήσεις κατά τις παραγράφους 7 και 3 
των άρθρων 4δ και 4ε αντιστοίχως. 


γ) Στα ποσά των τριακοσίων (300) και εκατό (100) ευρώ, 
για τα αναφερόμενα στην παράγραφο 2 παράβολα και τέ¬ 
λη, αντιστοίχως. 

Άρθρο 27 

Στο άρθρο 27 του ν. 703/1977 προστίθεται παράγραφος 
6, ως εξής: 

«6. Με τις ποινές της παραγράφου 5 τιμωρείται και κάθε 
πρόσωπο, στο οποίο η Επιτροπή Ανταγωνισμού αναθέτει 
την εκπόνηση μελέτης για λογαριασμό της, εφόσον στη 
σχετική σύμβαση έχει περιληφθεί ρήτρα για υποχρέωση 
εχεμύθειας κατά τις παραγράφους 2 και 3. Το προηγούμε¬ 
νο εδάφιο εφαρμόζεται και για τους προστηθέντεςτου ανα- 
δόχου εκπόνησης μελέτης, εφόσον έλαβαν γνώση της πα¬ 
ραπάνω ρήτρας εχεμύθειας.» 

Άρθρο 28 

Το άρθρο 28 του ν. 703/1977 τροποποιείται ως εξής: 

«Άρθρο 28 

Υποχρέωση ανακοίνωσης παραβάσεων 

Η Επιτροπή Ανταγωνισμού, όταν διαπιστώσει παράβαση 
των διατάξεων των άρθρων 1 παρ. 1,2, 2α και 4-4στ, ή υπο¬ 
χρεώσεων που έχουν επιβληθεί σε επιχειρήσεις σύμφωνα 
με το άρθρο 5, προβαίνει σε σχετικές ανακοινώσεις προς 
την αρμόδια εισαγγελική αρχή, το αργότερο μέσα σε προ¬ 
θεσμία δέκα (10) ημερών από την έκδοση της οικείας από¬ 
φασής της.» 

Άρθρο 29 

Η πρώτη παράγραφος του άρθρου 29 του ν. 703/1977 
τροποποιείται ως εξής: 

«1. Όποιος ατομικώς ή ως εκπρόσωπος νομικού προσώ¬ 
που συνάπτει συμφωνίες, λαμβάνει αποφάσεις ή εφαρμόζει 
εναρμονισμένη πρακτική, από αυτές που απαγορεύονται 
από το άρθρο 1 παράγραφος 1, καθώς και από το άρθρο 81 
της Συνθήκης της Ευρωπαϊκής Κοινότητας και όποιος ενερ¬ 
γεί κατά παράβαση των άρθρων 4 έως 4στ, καθώς και όποι¬ 
ος μετις ιδιότητες αυτές, κατά παράβαση του άρθρου 2, κα¬ 
θώς και του άρθρου 82 της Συνθήκης της Ευρωπαϊκής Κοι¬ 
νότητας, καταχράται τη δεσπόζουσα θέση στην αγορά του 
ίδιου ή της επιχείρησης που εκπροσωπεί ή κατά παράβαση 
του άρθρου 2α καταχράται τη σχέση οικονομικής εξάρτη¬ 
σης προς αυτόν ή προς την επιχείρηση που εκπροσωπεί ή 
παραβαίνει το άρθρο 5 παράγραφος 10, τιμωρείται με χρη¬ 
ματική ποινή από τρεις χιλιάδες (3.000) ευρώ έως τριάντα 
χιλιάδες (30.000) ευρώ. Σε περίπτωση υποτροπής τα όρια 
αυτά διπλασιάζονται.» 

Άρθρο 30 

Η παρ. 4 του άρθρου 30 του ν. 703/1977 αντικαθίσταται 
ως εξής: 

«4. Οι διατάξεις των προηγούμενων παραγράφων εφαρ¬ 
μόζονται αναλόγως και για την περίπτωση της καταχρηστι¬ 
κής εκμετάλλευσης της σχέσης οικονομικής εξάρτησης κα¬ 
τά το άρθρο 2α και την περίπτωση των συγκεντρώσεων επι¬ 
χειρήσεων κατά τα άρθρα 4 έως 4στ και της παράβασης 
υποχρεώσεων οι οποίες έχουν επιβληθεί σε επιχείρηση 
σύμφωνα με το άρθρο 5.» 

Άρθρο 31 

Το άρθρο 33α του ν. 703/1977 αντικαθίσταται ως εξής: 

«Άρθρο 33α 

Κωδικοποίηση διατάξεων 

Με προεδρικό διάταγμα, που εκδίδεται ύστερα από πρό¬ 
ταση του Υπουργού Ανάπτυξης, επιτρέπεται η κωδικοποίη¬ 
ση σε ενιαίο κείμενο, της κείμενης νομοθεσίας περί ελέγχου 

μονοπωλίων και ολιγοπωλίων και προστασίας του ελεύθε¬ 
ρου ανταγωνισμού. 

Κατά την κωδικοποίηση επιτρέπεται η μεταβολή της σει¬ 
ράς των άρθρων, των παραγράφων και των εδαφίων, η δια¬ 
γραφή, η σύμπτυξη ή η διεύρυνση του αριθμού των άρ¬ 
θρων, η απόδοση του κειμένου στη δημοτική, καθώς και 
οποιαδήποτε αναγκαία φραστική μεταβολή, χωρίς αλλοίω¬ 
ση της έννοιας του ισχύοντος κειμένου.» 

Άρθρο 32 

Μετά το άρθρο 35 του ν. 703/1977 προστίθεται άρθρο 
35α, ως εξής: 

«Άρθρο 35α 

Αναπροσαρμογή προστίμων, χρηματικών ποινών, 
παραβολών και τελών 

Με κοινή υπουργική απόφαση, που εκδίδεται από τους 
Υπουργούς Οικονομίας και Οικονομικών, Ανάπτυξης και Δι¬ 
καιοσύνης, μπορεί να αναπροσαρμόζονταιταόριατωνπρο- 
στίμων, των χρηματικών ποινών, παραβολών και τελών που 
προβλέπονται στον παρόντα νόμο.» 

Άρθρο 33 

Μεταβατικές διατάξεις 

1. Μέχρι την 31.9.2005 η προθεσμία των ενενήντα (90) 
ημερών που προβλέπεται στην παρ. 6 του άρθρου 4δ του ν. 
703/1977, όπως τροποποιείται από το άρθρο 6 του παρό¬ 
ντος, δεν είναι αποκλειστική και η πάροδος αυτής δεν συ¬ 
νεπάγεται την έγκριση της αίτησης. 

2. Το προεδρικό διάταγμα, που προβλέπεται στην παρά¬ 
γραφο 2 του άρθρου 13 του παρόντος νόμου, εκδίδεται μέ¬ 
σα σε προθεσμία εξήντα (60) ημερών από τη δημοσίευση 
του νόμου αυτού. 

3. Η απόφαση της Επιτροπής Ανταγωνισμού, που λαμβά- 
νεται σύμφωνα με τη νέα παράγραφο 4 του άρθρου 9 του ν. 
703/1977, εκδίδεται μέσα σε τριάντα (30) ημέρες απάτη δη¬ 
μοσίευση του παρόντος. 

4. Όπου στο ν. 703/1977 γίνεται λόγος για τον Υπουργό 
Εμπορίου, νοείται ο Υπουργός Ανάπτυξης. 

5. Κατά την πρώτη εφαρμογή του παρόντος νόμου, υπάλ¬ 
ληλοι της Γενικής Διεύθυνσης Ανταγωνισμού μπορούν, με 
αίτησή τους και σύμφωνη γνώμη της Ολομέλειας της Επι¬ 
τροπής Ανταγωνισμού, να μεταταχθούν σε υφιστάμενη κε¬ 
νή οργανική ή προσωποπαγή θέση της Γενικής Γραμματεί- 
ας Εμπορίου του Υπουργείου Ανάπτυξης. 

6. Ο χρόνος της απόσπασης υπαλλήλου στη Γ ενική Διεύ¬ 
θυνση Ανταγωνισμού, από την έναρξη ισχύος του ν. 
2296/1995 (ΦΕΚ 43 Α') λογίζεται, για κάθε συνέπεια, ως χρό¬ 
νος πραγματικής υπηρεσίας στην οργανική θέση του υπαλ¬ 
λήλου και συνυπολογίζεται και προσμετράται για την προα¬ 
γωγή του υπαλλήλου στον επόμενο βαθμό ή βαθμίδα καθή¬ 
κοντος. Το ίδιο ισχύει και στην περίπτωση μετάταξης 
υπαλλήλων της Γ ενικής Διεύθυνσης Ανταγωνισμού στη Γ ε¬ 
νική Γραμματεία Εμπορίου του Υπουργείου Ανάπτυξης, κα¬ 
τά τα οριζόμενα στο άρθρο 8δ παρ. 2του ν. 703/1977. 

7. Όπου στο ν. 703/1977 γίνεται αναφορά στη Γραμματεία 
της Επιτροπής Ανταγωνισμού ή στην Υπηρεσία Προστασίας 
του Ανταγωνισμού, νοείται η Γ ενική Διεύθυνση Ανταγωνισμού. 

8. Μέσα σε προθεσμία ενενήντα (90) ημερών από την 
έναρξη της ισχύος του παρόντος νόμου, η Επιτροπή Αντα¬ 
γωνισμού μπορεί με απόφασή της να θέσει στο Αρχείο της 
υποθέσεις που είχαν εισαχθεί σε αυτή πριν από τις 
31.12.1998 και δεν έχουν εξετασθεί μέχρι τη δημοσίευση 
του παρόντος νόμου. Γιατο σκοπό αυτόν, η Επιτροπή Αντα¬ 
γωνισμού υποχρεούται να καταχωρήσει στην ιστοσελίδα 
της τις υποθέσεις που έθεσε στο αρχείο της εντός δέκα (10) 


ημερών από τη λήψη της σχετικής απόφασης, την οποία κοι¬ 
νοποιεί στα ενδιαφερόμενο μέρη. Στην ίδια προθεσμία δη¬ 
μοσιεύεται σχετική ανακοίνωση σε δύο τουλάχιστον οικο¬ 
νομικές εφημερίδες και μία ημερήσια πανελλήνιας κυκλο¬ 
φορίας. Μέσα σε τριάντα (30) ημέρες από την τήρηση των 
ανωτέρω προϋποθέσεων δημοσιότητας, υποθέσεις για τις 
οποίες έγιναν καταγγελίες από συγκεκριμένα πρόσωπα, τα 
πρόσωπα αυτά έχουν το δικαίωμα να ζητήσουν να μην τεθεί 
στο αρχείο συγκεκριμένη υπόθεση. Στην περίπτωση αυτή η 
συγκεκριμένη υπόθεση παραμένει προς εξέταση. 

9. Συγκεντρώσεις που έχουν πραγματοποιηθεί ή γνωστοποι¬ 
ηθεί στην Επιτροπή Ανταγωνισμού, κατ' εφαρμογή του άρθρου 
4β του ν. 703/1977, μέχριτη δημοσίευση του παρόντος νόμου, 
κρίνονται σύμφωνα με τις διατάξεις του ν. 703/1977, όπως αυ¬ 
τές ίσχυαν πριν από την αντικατάσταση ή τροποποίησή τους με 
τις διατάξεις του παρόντος νόμου. 

10. Μέχρι την έκδοση του προεδρικού διατάγματος κατά 
την παρ. 2 του άρθρου 8δ του ν. 703/1977, η Γενική Διεύ¬ 
θυνση Ανταγωνισμού συνεχίζει να λειτουργεί ως έχει. 

11. Η ακυρότητατόσοτωνμη γνωστοποιηθεισών όσο και των 
γνωστοποιηθεισών συμφωνιών, αποφάσεων και πρακτικών, οι 
οποίες έχουν συναφθεί ή ληφθεί ή εφαρμοσθεί μετά την έναρ¬ 
ξη της ισχύοςτου παρόντος νόμου, ανατρέχει στον αντίστοιχο 
χρόνο της σύναψης ή της λήψης ή της εφαρμογής αυτών. 

12. Συμβάσεις, αποφάσεις και πρακτικές, οι οποίες έχουν 
συναφθεί ή ληφθεί ή εφαρμοσθεί πριν από την έναρξη 
ισχύοςτου παρόντος νόμου, κρίνονται σύμφωνα με τις δια¬ 
τάξεις του άρθρου 23 του ν. 703/1977, όπως αυτές ίσχυαν 
πριν τροποποιηθούν με τον παρόντα νόμο. 

Άρθρο 34 

Καταργούμενες διατάξεις 

Απάτην έναρξη ισχύοςτου νόμου αυτού καταργούνταιτο 
τρίτο εδάφιο της παραγράφου 3 του άρθρου 8δ, η παρά¬ 
γραφος 3 του άρθρου 13β, το άρθρο 20, οι παράγραφοι 3 
και 4 του άρθρου 21 του ν. 703/1977, καθώς και κάθε άλλη 
γενική ή ειδική διάταξη που είναι αντίθετη με το περιεχόμε¬ 
νο των διατάξεωντου παρόντος νόμου ή αναφέρεται σε θέ¬ 
μα ρυθμιζόμενο από αυτόν. 

Άρθρο 35 
Έναρξη ισχύος 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις διατάξεις αυτού. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 29 Ιουλίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Δ. ΣΙΟΥΦΑΣ Μ. ΓΙΑΝΝΑΚΟΥ 

ΔΙΚΑΙΟΣΥΝΗΣ 

Α. ΠΑΠΑΛΗ ΓΟΥΡΑΣ 

Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 1 Αυγούστου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

